'McDonald's' Rusiyadakı bütün restoranlarını bağlayır |\nAna Səhifə/Xəbərlər/ÖLKƏ/‘McDonald’s’ Rusiyadakı bütün restoranlarını bağlayır\n‘McDonald’s’ Rusiyadakı bütün restoranlarını bağlayır\nMcDonald’s qlobal fast-fud şirkəti Rusiyadakı 850 restoranını müvəqqəti olaraq bağlayır.\nŞirkətin rəhbəri Kris Kempçinski deyib ki, “Ukraynadakı münaqişə günahsız insanlara sözlə ifadə olunmayacaq iztirab gətirib”.\nO bildirib ki, McDonald’s Rusiyadakı bütün restoranlarını müvəqqəti olaraq bağlayır və bazardakı bütün fəaliyyətini dayandırır.\nKempçinski bunu da deyib ki, şirkət Ukraynakı işçilərinə dəstəyi davam etdirir və işçiilərə yardım fonduna 5 milyon dollar vəsait köçürüb.\nOnun sözlərinə görə Ukraynadakı 108 restoran da müvəqqəti olaraq bağlanıb.\nMcDonald’s Rusiyada 62 min işçisinə maaş verəcəyini bildirib. Həmin işçilərin “McDonald’s brendinə ürəyini və qəlbini qoyduğu” vurğulanır.\nRusiyadakı digər fast-fud brendləri – KFC, Pizza Hut, Starbucks və Burger King frençayzilərə məxsusdur. McDonald’s isə Rusiyadakı obyektlərinin 84 faizinə özü sahiblik edir.\nKFC və Pizza Hut-ın təsisatçı şirkəti Yum Brands martın 7-də bildirib ki, Rusiyadakı 1050 restoranından gəlirinin hamısını humanitar işlərə ayırır. Şirkət Rusiyada yeni restoran açmağı da dayandırıb.\nStarbucks martın 8-də Rusiyada biznes fəaliyyətinə, yük göndərilməsinə və kafe əməliyyatlarına fasilə verdiyini açıqlayıb.\nCoca-Cola və PepsiCo da martın 8-də Rusiyada biznesi müvəqqəti dayandırdığını açıqlayıb.\nPepsiCo şirkəti Pepsi, 7Up və Mirinda içkilərinin satışını dayandırdığını, bütün reklam kampaniyalarını, onlara kapital qoyuluşunu kəsdiyini açıqlayıb. Amma şirkət süd məhsullarının, uşaq qidasının çatdırılmasını dayandırmayacağını bildirib.\nArtıq bir çox korporasiyalar Ukraynanın işğalına etiraz olaraq Rusiyada əməliyyatları dayandırıblar. Onların sayının 250-yə çatdığı bildirilir.\nUnilever martın 8-də bəyan edib ki, Rusiyaya bütün idxalı və bu ölkədən ixracı dayandırır, daha Rusiyaya sərmayə qoymayacaq.\nGözdən qaçırmayın: Almaniya və İspaniya Rusiyaya cinayət işi açır


İnsanlar Marsa köçmeli olacaq - Azadliq Xeber\nİnsanlar Marsa köçmeli olacaq\n“Amerika Milli Kosmik Agentliyi” (NASA) Marsın məskunlaşma planını açıqlayıb.\nANS PRESS-in məlumatına görə, məskunlaşma proqramı çərçivəsində ilk astronavtların qırmızı planetə köçürülməsi 2030-cu ildə baş tutacaq. Bu da planetin mənimsənilməsində birinci addım olacaq. NASA rəhbərinin sözlərinə görə, insanlar istənilən halda Yeri tərk etməli olacaqlar. “Mars isə bunun üçün ən əlverişli planetdir”.\nİlk insanlar köçürüləndən sonra Marsın insanlar tərəfindən kütləvi məskunlaşmasına başlamaq haqqında danışmaq olar.\nBununla əlaqədar Yerin təbii peyki olan Aya asteroid “yaxınlaşdırılacaq”. Bu asteroid Marsa müxtəlif cihazların buraxılması üçün təcrübə bazası olacaq. Həmçinin qeyd edilir ki, gələcəkdə qırmızı planetə idarə edilən gəmilər məhz bu asteroiddən buraxılacaq.


''Koroğlu'' körpüsünə tikanlı məftillər çəkilib\n14 Avqust 2018 01:00\n-- İntiharların qarşısını almaq üçün asma körpüdə mühafizə gücləndirilib\nİctimaiyyət arasında şərti olaraq “intihar körpüsü” kimi daha tanınan, metronun “Koroğlu” stansiyasının yaxınlığında yerləşən asma körpüdə mühafizə gücləndirilir.\nBununla intiharın qarşısını almağa çalışırlar. Körpünün dəmir-beton konstruksiyalarının dörd bir tərəfinə polis postu ilə yanaşı tikanlı məftillər də çəkilib. Bundan sonra intihar etmək istəyənlər daha o körpüyə də çıxa bilməyəcəklər. Polislə yanaşı tikanlı məftillər də qarşılarını kəsəcək.\nAsma körpü 2011-ci ilin dekabrında istifadəyə verilib. Cəmi 3 il körpüdə intihar olmayıb. 2014-cü ildən başlayaraq körpü intihar etmək istəyənlərin, sözünün eşidilməsini arzulayanların məkanına çevirilib. Asma körpü əsasən məmur özbaşınalığından bezən vətəndaşların “sevimli” körpüsüdür. (meydan.tv)\nTeqlər : #''Koroğlu'' körpüsünə tikanlı məftillər çəkilib,\nAzərbaycanda bu il evlənənlərin sayı AZALIB\nTürkiyəyə avtomobil ilə gedənlərin nəzərinə: geri qayıtmalı olacaqsınız...


Paradda ayaqqabılarını itirən xanım həbiçi danışdı - FOTO\n14:17 - 26 İyun\nRusiyada alman faşizmi üzərində Qələbənin 75 illik yubileyinə həsr olunmuş paradda qadın hərbiçi təntənəli keçid zamanı ayaqqabısının bir tayını itirib.\nBizimxeber.az xəbər verir ki, bu barədə “RİA Novosti" məlumat yayıb.\nMəlumata əsasən, canlı yayımda Kalininqradda qələbə paradı zamanı təntənəli keçid zamanı ayaqqabılarını itirən, lakin sıra intizamını pozmayan qadın hərbiçi Baltik Donanmasının feldşeri Kseniya Kalçinskaya olub.\nBu barədə hərbiçi xanım özü etiraf edib: "Sonra dostlarım və tanışlarım mənə zəng etməyə başladılar ki, canlı efirdə parad iştirakçısı olan qızın ayaqqabılarını itirdiyini dedilər, soruşurdular ki, bu sənə aid deyil," - deyə o bildirib.\nKalçinskaya qeyd edib ki, yubiley paradında layiqincə keçmək lazım olduğunu başa düşüb. Ona görə də ayabbısını itirməsi ona sıra addımları ilə addımlamağa mane olmayıb.\n"Əslində ayaqqabılarım heç də ayağıma böyük deyil. Bəziləri elə bilirlər ki, ayyaqqabı ayağıma böyük olduğu üçün ayağımdan çıxıb. Amma əslində təsadüfən ayağımı tapdadıqları üçün ayaqqabımı itirmişəm. Amma heç təşvişə düşmədim. Baxmayaraq ki, ayaqyalın sıra addımı ilə addımladığım üçün ayağımın altı göyərib. Lakin bu gün təltif olunanda çox həyəcanlıyam, amma deyə bilərəm ki, çox xoşbəxtəm, yəqin ki, hətta özümdən də qürur duydum", — deyə o etiraf edib.\nMəlum olub ki, Baltik Donanmasının komandanı Aleksandr Nosatov ayaqqabılarını itirməsinə baxmayaraq, sıra quruluşunu pozmadığına görə Kalçinskayanı Komandanının Xatirə nişanı, diplom və çiçəklərlə mükafatlandırıb.


Güllələnərək öldürülən 15 yaşlı oğlanın ailəsi danışdı – TƏFƏRRÜAT\n04:25 20 noyabr 2021 455\nMingəçevirdə güllələnərək ölən 15 yaşlı yeniyetmə bu gün dəfn olunub.\nAPA TV xəbər verir ki, məcburi köçkünlərin məskunlaşdığı “Yeni həyat” qəsəbəsində hadisə baş verib. Ağdam rayon Gülablı kənd sakini Qasımov Əlvan Nuxa oğlu uşaqlar arasında baş verən münaqişə zəminində Xankəndi şəhər, Kərkicahan qəsəbə sakini, 2006-cı il təvəllüdlü Kərimov Orxan Tofiq oğlunu odlu silahla güllələyib. Hadisə Qasımov Əlvan Nuxa oğlu qonşuluqda yaşayan, 15 yaşlı Kərimov Orxan Tofiq oğlunun 13 yaşlı oğlu ilə mübahisəsini eşidib. Bundan sonra Əlvan Qasımov “Makarov” tipli tapançasını götürərək Qəsəbə parkına gedən Orxan Kərimovun arxasınca gedib. Burada isə odlu silahdan yeniyetməyə beş dəfə atəş açaraq onu güllələyib.\nQonşuların iddasına görə, Əlvan Qasımovun bu ilk hadisəsi deyil. Bu səbəbdən də onun bir daha geri qayıtmamağını istəyir.\nQəsəbə sakinləri arasında qarşıdurma baş verməməsi üçün Mingəçevir şəhər polis şöbəsinin əməkdaşları ərazini nəzarətə götürüb. Hadisə ilə bağlı Mingəçevir Şəhər prokurorluğuda məlumat yayıb. Bildirilib ki, aparılmış araşdırmalarla zərərçəkmişin tanıdığı Əlvan Qasımovun şəxsi münasibətlər zəmnində qisas almaq məqsədilə “Makarov” tipli tapança ilə 5 dəfə atəş açaraq Orxan Kərimovu qəsdən öldürməsinə əsaslı şübhələr müəyyən edilib.


Texnologiya Universitetində şərlənən kompüter mütəxəssisi müsahibə verdi...\nAzər: - 30 oktyabr 2017 ci il tarixdə rektorun maraqları ilə 264 saylıəmrlə Universitetdəki əmək fəaliyyətimə xitam verilib. Ancaq həmin əmri də öz iş prinsipinə uyğun tərzdə rəsmiləşdirib. İnanın ki, əmr saxtadır və şantajdan, böhtandan başqa bir şey deyil. Rektorun həmən saxta əmri mənə qarşı qərəzindən irəli gəlib.\nAzər: - İstəyim nə ola bilər ki? Ölkə “Prezidentinin” daim təhsilə olan diqqət-qayğısına kölgə salan bir rektoru dərhal işindən azad etmək lazımdır. Akif Süleymanovun yarıtmaz idarəçiliyi sayəsində Texnologiya Universiteti Dövlət Universitetlərinin içində ən axırıncı sıralarda yer alıb. Dövlət qurumlarından xahişim və istəyim budur ki, təcili şəkildə Akif Süleymanov haqqında ciddi tədbir görülsün.\nƏmrlərə diqqətlə baxın, əmrlərin məzmunlarından bilinir ki, Texnologiya Universitetinin Rektoru Akif Süleymanov suni şəkildə rəsimləşdirib, adları 253 № əmdə olan qızları mənim üzümə qoyubdur.\nAzərbaycanda universitetdə hicablı tələbələrə qadağa qoyuldu Kamal Abdulla qalmaqallı universitetin tələbələri ilə görüşdü Mikayıl Cabbarov Gülənin adamına Təhsil Nazirliyində vəzifə verdi Yeni rektordan Qafqaz Universiteti ilə bağlı XƏBƏRDARLIQ Tələbə özünü binadan niyə atdı? - SƏBƏB Mikayıl Cabbarov işdən çıxarılan rektora vəzifə verdi Bakıda "Təhsil" sərgisi keçiriləcək Adı korrupsiyada hallanan rektor Azərbaycandan qaçdı\nТеги: Texnologiya Universiteti kompüter mütəxəssisi müsahibə


"Borobudur" abidəsi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n"Borobudur" Orta əsrlər İndoneziya sənətinin nadir abidəsidir. Borobudur yerli dilindən tərcümə "dağ Manastır", "dağ haqqında Manastır deməkdir".Borobudur daş 10 mərtəbəli pilləli piramida kimi nəzərdə tutulmuşdur. Bütün məbəd kompleksi 34 metr hündürlüyü var. 800-cü illərdə inşa edildiyi düşünülürBu möhtəşəm məbəd vulkan partlaması nəticəsində, 1800-cü illərə qədər əsrlər boyunca küllərin altında qalmışdı. Ancaq 200 il qədər əvvəl ortaya çıxan bu şah əsər, İnk məbədlərini və ya Anqkor Watı xatırladır.\nİndoneziyanın Java Adasındakı Borobudur Məbədi dünyadakı, ən böyük Budist Məbədidir. İki əsr əvvəl tapıldığında arxeoloqlar arasında təəccüblə qarşılanmışdı. Budizmin mərkəzindən çox uzaqdakı məbədin sirri nə idi?\nYüzlərlə qabartmada Buda'nın həyatının izah edildiyi məbədin niyə Budizmin doğum yerindən çox uzaqda inşa edildiyi bilinmir.\nBorobudur, 1997-ci ildə UNESCO Dünya Mədəniyyət Abidələri Siyahısına salınan Cənub-şərq Asiyadakı ən köhnə abidə, cənub yarımkürəsindəki qədim dövrlərdən qalma ən böyük monumental quruluş və dünyanın ən böyük budist məbədidir.\nAbidə, 775-842 illəri arasında Java Adasında hökm sürən Sanjaya və Sailendra xanədanları tərəfindən inşa etdirilir, tamamlanmasından çox az bir müddət sonra, 856-cı ildə hindli işğalından sonra tərk edilir.10-cu əsrdə üzəri vulkanik küllərlə, bitki örtüyü ilə örtülməyə başlayır və tamamilə unudulur. 1814-cü ildə bir ingilis polkovniki tərəfindən kəşf edilir.\n1855-ci ildə başlayan təmizləmə və bərpa işləri haradasa yüz il davam edir. 1973-ci ildə 27 ölkə, müxtəlif vətəndaş quruluşlar və UNESCO-un dəstəklədiyi on il davam edəcək bir bərpa proyekti başladılır. 1983-cü ilin Fevralında, köhnə dövlət başçısı Suharto 25 milyon dollarlıq proyektin tamamlandığını elan edir. Bərpa əsnasında çəkilmiş və muzeydə sərgilənən köhnə qara ağ görünüşlər, haradan hara gəlindiyini çox yaxşı izah edir.\nElm adamları, ilk təmizləmə işlərindən bəri abidənin orijinal şəkli haqqında müxtəlif fikirlər bildirmişlər. Alman elm adamı Hoenig, məbədin dörd ana istiqamətdə dörd ana girişi olduğunu və doqquz qatlı olduğunu söyləyir.\nŞərqə baxan ana girişdən girən bir budist , hər iki tərəfi də budist təlimə aid relyeflerle dolu açıq hava koridorlarında yüksələrək etdiyi təxminən beş kilometrlik uzun dairəvi gediş əsnasında, günümüzün materialist dünyasından xilas olaraq simvolik olaraq nirvana mərhələsinə çatır. İnanışa görə ilk qatı təmsil edən ilk beş terasda 432 Buda heykəli, ikinci qatı təmsil edən yuxarıdakı üç terasda da içərisində bir buda heykəli olan 72 dəhliz var. Nirvananı təmsil edən doqquzuncu qatdakı ana dəhliz boşdur.\n20 noyabr 2011 22:27\ncox qewey yerlerdi twk\n20 noyabr 2011 15:27\n20 noyabr 2011 14:49\nhamisi ela yerlerdir twk\nSuper... Əla yerlərdir\n20 noyabr 2011 11:35\ninwallah qismet olar canli gormek


İTV-dən uzaqlaşdırılanlar Prezidentə müraciət edəcək – Özəl\n19 Dekabr 2013 10:35\nCəmil Quliyevin İTV-yə direktor seçilməsindən sonra işdən uzaqlaşdırılan telekanal əməkdaşları Prezident İlham Əliyevə müraciət edəcək.\nAzNews.az xəbər verir ki, müraciətdə İTV-də son zaman baş verən proseslər, əməkdaşların kütləvi şəkildə işdən uzaqlaşdırılması barədə ölkə başçısına ətrtaflı məlumat vermək nəzərdə tutulur.\nÖlkə başçısının reaksiyasına ümid edən köhnə İTV-çilərə hazırda telekanalda fəaliyyətini davam etdirən, ancaq müəyyən müddət sonra işdən çıxarılma təhlükəsi ilə üzləşəcəkləri ehtimalı olan bir neçə nəfər də qoşulacaq. Belə ki, hazırda telekanalda işləməyə davam edən həmin şəxslərlə 3 aylıq müqavilə imzalanıb.\nBu isə işdən azad edilmələrin 3 ay sonra yenidən davam etdircəyini istisna etmir. İsmayıl Ömərovun komandasından qalan az sayda əməkdaşla bərabər işə yeni qəbul edilənlərlə də 1 illik yox, 3 aylıq əmək müqaviləsinin imzalanması bu versiyanı daha da gücləndirir.\nBuna görə də hazırda telekanalda çalışan əməkdaşlar 3 ay sonra onları gözləyən aqibətdən xilas olmaq üçün Prezidentə ünvanlanan müraciətə qoşulmaq niyyətlərini bəyan ediblər.\nQeyd edək ki, ölkə rəhbərinə müraciətin göndərilməsi dekabrın 3-də əməkdaşların kütləvi şəkildə işdən azad edilməsindən sonra qərara alınıb.\nBelə ki,son zamanlar televiziyanın İTV sədrinin ictimai-siyasi məsələlər üzrə direktor müavini Oqtay Bayramov, ictimaiyyətlə əlaqələr departamentinin rəhbəri Tahir Məmmədov, ictimaiyyətlə əlaqələr departamentini müdir müavini Pərvanə Süleymanova, analitik proqramlar departamentinin direktoru Füzuli İsmayılov, həmçinin bu ilin sentyabrına kimi İTV-nin informasiya departamentinin direktoru olmuş və daha sonra vəzifəsi aşağı salınaraq şərhçi kimi fəaliyyət göstərən İlham Sərxanlı, "Carçı-film" Yaradıcılıq Birliyində müavin Qərənfil Xəlilova, İTV-nin Türkiyə müxbiri Rəhimə Mirzəyeva, operator Dilqəm Mirzəyev, "Carçı-film" Yaradıcılıq Birliyinin böyük redaktoru Anar Məmmədov, telekanalın Aran bölgəsi üzrə müxbiri Əminə Rəhimova, Gəncə müxbiri Vaqif Tanrıverdiyev işdən kənarlaşdırılıb.


Emin Milli namizəd Erkin Qədirlidən və dəyişimdən yazdı... | Xural qəzeti\nƏsas Səhifə/GÜNDƏM/Emin Milli namizəd Erkin Qədirlidən və dəyişimdən yazdı…\nEmin Milli namizəd Erkin Qədirlidən və dəyişimdən yazdı…\nEmin Milli 9 fevral 2019-cu ildə keçiriləcək seçkilər və dəyişim haqqında status paylaşıb. Xural.com statusu təqdim edir:\n“Bu əziz dostum Erkinlə birlikdə çəkdirdiyim ən xoşuma gələn şəkildir. Həbsdən əvvəl bu şəkili deyəsən Nigarın ad günündə çəkdirmişdik.\nErkin mənim üçün Azərbaycanda ən müstəqil, dəyərli, bilikli və marağlı insanlardan biridir.\nO həm həqiqi dövlətçilik nədir, həm də cəmiyyətin gücünün vacibliyini anlayır və bu iki gücün birlikdə işləyəndə hansı siyasi möcüzələrin mümkün olduğunu gözəl təsvir edə bilir. Erkinin bu seçkiyə qatılmağını və öz şərtlərini də açıq şəkildə irəli sürməsini də dəstəkləyirəm.\nÇoxları bunu hələ anlamır, amma bəzi insanlar bunu artıq anlamağa başlayır. Azərbaycan yavaş-yavaş dəyişir. Azərbaycanda dəyişim üçün yeni imkanlar və yeni vəziyyət yaranır.\nDanışdığım və görüşdüyüm ən radikal aktivistlər də belə repressiyaların yumuşalmasını, iqtisadi sferada son zamanlar baş verən müxtəlif dəyişikliklər gördüklərini özləri təsdiq edirlər, amma bu mövzuda hələ açıq danışmaqdan qorxurlar və ya haqqlı olaraq biraz ehtiyyat edirlər.\nÇox marağlı bir vəziyyət yaranıb. Hakimiyyət açıq deyir ki, ölkəyə yeni müxalifət lazımdır, amma bunu nece edəcəklərini bilmirlər və görmürlər. Cib müxalifəti işə yaramadı və yaramayacaq da. İlham Əliyev bir çıxışında elə də dedi ki, yaxın zamanlarda yeni müxalifətin yarana biləcəyini görmür. Amma mən görürəm və nəyi gördüyümü izah etməyə çalışacam.\nMən düşünürəm ki, bu parlament seçkiləri belə bir yeni və müstəqil müxalifətin yarana bilməsi üçün tarixi bir şans yaradır. Köhnə müxalifətin ən böyük hissəsi öz xoşu ilə bu seçkilərdə iştirak etməyəcək. Bu qərarı dəstəkləyirəm və alqışlayıram. Güclərini, imkanlarını düzgün qiymətləndirib ağıllı bir qərar verdilər. Bu insanların mübarizəsinə də hörmət edirəm, amma onlar keçmişdir, fikirləri də, dəyərləri də, yanaşmaları da, gələcəkdə onları sadəcə görə bilmirəm. Onların bilikləri və bacarıqları da yoxdur ki, bu dövləti idarə edə bilsinlər. Günah onlarda deyil, amma bu bir reallıqdır.\nBaşqa bir tərəfdən müstəqil və öz iş sahələrində uğur qazanmış, cəmiyyətdə hörmətə malik olan insanların bu seçkidə iştirak etmək istəklərini görüb çox sevinirəm.\nHakimiyyət 20-30-40 nəfər belə müstəqil düşünən, professional, vətənpərvər insanların parlament seçkilərində qələbələrini qəbul edərsə, onlara mane olmazsa, bu Azərbaycanda hamımızın istədiyi yeni müxalifətin yaranması yolunda atıla biləcək ilk və ən vacib addım ola bilər.\nHər kəs anlamalıdır və qəbul etməlidir ki, Azərbaycanda bir günə heçnə dəyişə bilməz. Dəyişsə də belə orda çox böyük təhlükələr ola bilər. Düşmənlərimiz çoxdur və onlar güclüdür. Səbrli olmaq lazımdır, ehtiyatlı olmaq lazımdır, hakimiyyətin qorxularını da, marağlarını da nəzərə almaq lazımdır, amma cəmiyyəti də gücləndirmək və insanların daha azad və gözəl yaşamaq tələblərini də nəzərə alıb, təmin etmək mütləqdir.\nHakimiyyət yeni müxalifət yaratmamalıdır və yarada da bilməz, hakimiyyət xalqın istədiyi bir qrup insana sadəcə indi mane olmayıb sonra onlarla yeni qaydalarla işləməyə cəhd etməlidir. Hər iki tərəf bir-birini anlamalıdır və biz cəmiyyət və dövlət olaraq irəliyə bir neçə addım atmalıyıq. Birlikdə!\nMənə qarşı deyiləcək növbəti böhtanları, yalanları və təhqirləri indidən cavabını vermək üçün siyasətçi olmadığımı, seçkilərdə iştirak etməyəcəyimi və heç vaxt heç bir vəzifədə gözüm olmadığını, belə təkliflərə hər zaman yox dediyimi və bundan sonra da yox deyəcəyimi bir daha bəyan edirəm.\nMənim yeganə marağım və istəyim Azərbaycanın inkişafıdır. Bu sahədə boş sözlər yox, vacib işlər görmüşəm və bundan sonra da görəcəm. Həm dövlət, həm də cəmiyyət güclənməlidir. Bütün dəyərli dostlara da bu seçkilərdə uğurlar arzulayıram. Hakimiyyətin bu tarixi vəziyyəti yenidən dəyərləndirib düzgün qərar verməsinə də ümid edirəm.”\n"Real Cümhuriyyətçilər İttifaqı" yaradılıb\n"Rüstəm Usubov vəkillərə təzyiq edir..."-PREZİDENTƏ MÜRACİƏT


Azərbaycanın Seçki Məcəlləsi Strasburqda müzakirə olunacaq\n29 May 2007 19:23 (UTC+04:00)\nFransa, Strasburq / Trend müxbir E.Hüseynov, A.İsmayılova/ May ayının 30-da Strasburqda Avropa Şurası Venesiya Komissiyası, ATƏT və Azərbaycan hökumətinin növbəti görüşündə Azərbaycanın Seçki Məcəlləsinin təkmilləşdirilməsi məsələsi diqqət mərkəzində olacaq. Bu barədə çərşənbə axaşamı Strasburqda Avropa Şurası Venesiya Komissiyasının nümayəndəsi Sergey Kuznetsov bildirib.\nAzərbaycanın Seçki Məcəlləsinin müvafiq Avropa stanadartlarına uyğunluğunu təmin etmək Azərbaycanın Avropa Şurasına qəbul olarkən götürdüyü öhdəliklərdən biridir.\n2008-ci il prezident seçkiləri öncəsi beynəlxalq təşkilatlar Seçki Məcəlləsinə dəyişikliklər edilməsi məsələsini gündəliyə çıxaracaqlar.\nKuznetsovun sözlərinə görə, görüşdə Seçki Məcəlləsinin bir hissəsinə - seçki komissiyalarının tərkibinin formalaşdırılması məsələsinə baxılacaq. Azərbaycan tərəfdən görüşdə Milli Məclis aparatının rəhbəri Səfa Mirzəyev, Mərkəzi Seçki Komissiyasının rəhbəri Məzahir Pənahov və digər rəsmi şəxslərin iştirak edəcəyi gözlənilir.\nÖtən görüş Bakıda keçirilib və burda qanunun seçki prosesində vətəndaşların şikayətlərinə baxılması məsələləri müzakirə olunub, həmçinin Seçki Məcəlləsində bəzi dəyişikliklər, xüsusilə seçkidə barmaqların işarələnməsi məsələsi razılaşdırılıb.


Bakının işıqlandırılması üzrə böyük layihəyə başlanıb -33 MİN LED LAMPA QURAŞDIRILACAQ | marja.az\nXəbər verdiyimiz kimi, Mayın 22-də “Signify” (əvvəlki adı “Philips Lighting”) şirkətinin təşəbbüsü ilə Azərbaycan Respublikasının Prezidenti İlham Əliyevlə bu şirkətin baş icraçı direktoru Erik Rondolat, MDB üzrə baş meneceri Erik Benedetti və “Signify” rəhbərliyinin digər nümayəndələri arasında videokonfrans keçirilib.\nMarja-nın məlumatına görə, videokonfransda “Signify” şirkətinin baş icraçı direktoru Erik Rondolat bildirib ki, Bakı şəhərində 33 min LED işıq quraşdırılacaq və onların sayəsində çox böyük həcmdə enerjiyə qənaət ediləcək. Qənaət göstəricisi minimum 50 faiz təşkil edir.\nPrezident İlham Əliyev bildirib ki, sentyabrın sonunadək bizdə Bakı üçün minlərlə yeni küçə işığını özündə ehtiva edəcək birinci mərhələ artıq icra edilmiş olacaq: “Bu da birinci növbədə küçələrin işıqlandırılması baxımından vəziyyəti yaxşı olmayan əraziləri əhatə edəcək. Eyni zamanda, sizin də qeyd etdiyiniz kimi, biz böyük miqdarda enerjiyə qənaət etmiş olacağıq. İnsanlar da bunun faydasını görəcəklər. Bizim müzakirə etdiyimiz kimi, bu birinci layihədən sonra birgə fəaliyyətimizin genişləndirilməsinə, Bakı və digər şəhərlərin əhatə edilməsinə dair böyük planlarımız var. Birinci mərhələdə ola bilsin ki, böyük şəhərlər əhatə olunacaq. Biz Sumqayıt şəhərinin küçə işıqları barədə danışdıq. Mənim bildiyimə görə qiymətləndirmə prosesi gedir. Beləliklə, ümid edirəm ki, bizim bu sahədə uzunmüddətli əməkdaşlığımız olacaq”.\nErik Rondolat işıqlandırma sistemlərinin quraşdırılmasının şəhərin yol hərəkəti təhlükəsizliyinin təmin edilməsində rolunu qeyd edib:\n“Biz çox fərəhlənirik ki, işıqlandırmanın ən son yeniliklərini Bakıda tətbiq edə biləcəyik”.\nPrezidentin köməkçisi Natiq Əmirov bildirib ki, “Bakı ağıllı şəhər” işıqlandırılması layihəsi üzrə işlərin gedişi hazırda çox yaxşıdır və bir çox işlər görülmüşdür: “Onlar bizim müqaviləni tamamlayıblar. İyul ayından başlayaraq bütün lampaların ölkəmizə idxalı prosesi başlayacaq və idxal prosesi sentyabrın sonu, oktyabrın əvvəlində başa çatacaq”.


Türkiyə bunu reallaşdırsa, AB olmayacaq » Sosialxeber.az\nTürkiyə bunu reallaşdırsa,…\nTürkiyə bunu reallaşdırsa, AB olmayacaq\nYunanıstanın “Bluesky” televiziya kanalının jurnalisti İoannis Teodoratos 2050-ci ildə Türkiyənin təsir dairəsinə düşəcək xəritə ilə bağlı analiz aparıb.\nSosialxəbər.az xəbər verir ki, ABŞ-ın “Stratfor” analitik şirkətinin qurucusu Corc Fridmanın “Gələcək 100 il” adlı kitabında yer alan Türkiyə xəritəsini göstərən İ.Teodoratos bunun hər kəsə xəbərdarlıq olduğunu vurğulayıb.\n“Bu kitabda xüsusi bir xəritə var. Bu xəritə 2050-ci ildəki Türkiyənin gücünü göstərir. Bu xəritədə Ərdoğanın 2002-ci ildən bəri yürütdüyü siyasəti izləməyə davam etsək, nələrin olacağını görərik”, – yunan jurnalist qeyd edib.\n“İran xəritədən kənardadır, ancaq Səudiyyə Ərəbistanı, ərəb dünyası, Mərkəzi Asiya və Qafqaz xəritə daxilindədir. Misir, Liviya və bəzi ölkələr Türkiyənin təsiri altına girəcək, çünki Türkiyənin prezidentlik sistemi var. Bu sistemin ABŞ kimi ciddi və böyük ölkələrdə olduğunu bilməlisiniz. Özünü qorumaq və gücünü artırmaq istəyənlər sabit sistemə sahibdirlər. Biz isə parlament arenalarında bir-birimizi öldürməyi sevirik”.\n“Rusiyanın onsuz da iqtisadi baxımdan bir çox problemi var. Əksər hərbi layihələrin çoxu həyata keçirilmir, ya da ləngiyir. T-14 (tank) və Su-57 (hərbi təyyarə) yüksək maliyyə tələb edən layihələrdir, buna görə də köhnə sistemə geri qayıtmağı düşünürlər. Avropa Birliyi dağılarkən, bizim burada tətil etmək hüququmuz yoxdur, demək olar ki, bütün ilboyu Yunanıstanda tətildəyik. Buna görə də hazırlıq görmək üçün qərar verməli, həm də hazırlıq səviyyəmizə diqqət yetirməliyik”.\nQeyd edək ki, “Stratfor” analitikinin yaydığı xəritə artıq bir neçə gündür dünya mediasının gündəmini zəbt edib.


Azərbaycanlı gənc fəal Donald Trampla birlikdə Allaha dua etdi – FOTOLAR – Yenicag.Az\nAna Səhifə 3-cü-sektor Azərbaycanlı gənc fəal Donald Trampla birlikdə Allaha dua etdi – FOTOLAR\nYeni Çağ Media Qrupu – Fevral 19, 2019 - 14:05\nAzərbaycanlı gənc alim Vüqar Şahbazlı ABŞ prezidenti və senatorlarla birlikdə səhər yeməyində dua edib.\nYenicag.az xəbər verir ki, Vüqar Şahbazlı Millennial Düşüncə Mərkəzinin təsisçi üzvü, 1953-ci ildən etibarən, ABŞ prezidenti, senator və konqresmenlərin iştirakı ilə Vaşinqtonda keçirilən 67-ci Milli Dua Ziyafətinə qartılıb.\nZiyafətin ikinci günündə iştirakçıları ABŞ prezidenti Donald Trampla səhər yeməyinə qatılaraq, dünyada xalqlarası və dinlərarası sülhün bərqərar olması üçün birlikdə dua ediblər.\nŞahbazlı ziyafət zamanı bir sıra konqresmen və senatorlarla o cümlədən, Albaniya və Qana prezidentləri ilə görüşüb. O, həmsöhbətlərini Azərbaycanın Dağlıq Qarabağla bağlı həqiqətləri, Ermənistanın hərbi təcavüzü nətisəində 1 milyondan vətəndaşımızın məcburi köçgünə çevrilməsi və Xocalı Soyqırımı haqqında ətraflı məlumatlandırıb.\nMüzakirələrdə həmçinin Azərbaycan və Türkiyənin ABŞ-la münasibətlərinin daha da möhkəmlənməsi, ABŞ-ın qardaş terrorçu PKK və onun qolu olan YPG-PYD ilə mübarizədə Türkiyəyə tam dəstək verməsinin vacibliyi kimi məsələlərə də toxunulub.\nŞahbazlı ziyafətin təşkilatçıları və konqresmenlərlə söhbətində Azərbaycanın dünya ölkələri arasında dinlərarası tolerantlıq və multikulturalizm üzrə nümunə ölkə olduğunu, bu uğurun prezident İlham Əliyev və Birinci vitse-prezident Mehriban Əliyevanın böyük əməyi nəticəsində əldə edildiyini diqqətə çatdırıb.\nABŞ, GƏNC FƏAL, Vüqar Şahbazlı,


Hansı cinslər sizin fiqurunuz üçün yarayır? -QREAT.AZ\nMaraqlı Məsləhətlər » Qadın dünyası » Hansı cinslər sizin fiqurunuz üçün yarayır?\nNecə cinsləri seçmək olar\n1. "Qum saatı" fiquru\nFiqurun bu tipinin sahibələrinə stilistlər mükəmməl formaları vurğulamağı israrla məsləhət görürlər. Yüksək enməylə cinsləri cəsarətlə seçin. Balaqların eni müxtəlif mükəmməl ola bilər.\n2. Yüksəklər və uzunayaqlar\nBu mövsümdə enli cinslər bütün dəbdə olan kolleksiyalara başçılıq edir. Əgər sən uzun və qamətli ayaqların sahibəsisən, belə fason məhz sənin üçündür! Hündür xanımlarda belə cinslər çox sevimli görünür. Amma qısa boylu xanımlara bu modellə təcrübə aparmaq lazım deyil, axı onlar 4 – 5 santimetr artma və ombalar gözə çarpır artırır.\nZərif "boyfriend" — o ki, iştahalı ombalarla xanımlara lazımdır. Belə fason həcmləri gözə çarpır gizlədəcək və tamamilə istənilən obrazın altında uyğun gələcək. Və artırılmış bellə "boyfriend" həmçinin arzu edilməyən qarını gizlədəcəklər!\n4. Dyuymovoçkalara — düz biçimdir.\nDüz dar cinslər fiquru vizual uzatmağa kömək edəcək, xüsusilə əgər bu tünd çalarların parçasıdır. Ombalarda yüngül sürtüklüklər fiqura arzu olunan həcmi verməyə kömək edəcək. Amma nə çox yüksək olmayan boylu xanımlarına çəkinməyə dəyir, belə bu çox geniş və ya qısaldılmış şalvarlardı. Geniş cinslər fiquru daha pota (alçaq) edir, və çox qısalar — ayaqların uzunluğunu sırtıqcasına oğurlayırlar.\n5. Geniş çiyinlər və dar ombalar\nKobud və geniş "boyfriend" — fiqurun belə tipi üçün mükəmməl variantdır. Onlar daha çox dartılmış fiquru etməyə və yuxarını və aşağını tənzimləməyə kömək edəcəklər. Əsas — daha işıqlı yay çalarlarının cinslərini seçmək.\n6. Formalarla xanımlar\nDar tünd sıx cinsləri örtərək sənin fiqurunu mükəmməl vurğulayacaq. Amma xatırla, skinni-cinslər yüksək enməylə olmaqı mütləq məcburdur. Beləliklə büstün və ombaların arasında dartınma və balansın yüngül effekti əldə edilir.\nFiquru dəyirmi və incə edirik\nBu sadə fənd üstünlükləri vurğulayaraq fiqura ən istəkli formanı verməyə kömək edəcək. Dar qısaldılmış şalvarlar indiki halda — mükəmməl variantdır. Onlar bununla yaxşı fiquru çox incə edərək yanı vizual yuvarlaqlaşdırırlar. Amma unutma ki, belə model sahibənin boyunu azaltmağa gözə çarpan bacarıqlıdır. Qısaldılmış şalvarların mükəmməl uyğunluğu — yüksək dabanda ayaqqabılarla.\nƏgər məqalə sənin xoşuna gəldisə, onunla rəfiqələrlə bölüşməyi unutma.\nTarix: 2017 sen 17 Teqlər: Gozellik, Meslehetler\tBaxılıb: 1260


Aliment ödənilməməsi minlərlə uşağı dözülməz duruma salır – Boyukmillet.com\nBazar , 23 Fevral 2020\nNərminin valideynləri Bakıya çağırıldı – “Baş Prokurorluqdan dedilər ki, təcili qan analizi verməliyik”\nTutulan icra başçısının müavini ilə Təhsil Şöbəsinin müdirinin rüşvət əməliyyatları: “Məcbur idim”\nHome » Dünya » Aliment ödənilməməsi minlərlə uşağı dözülməz duruma salır\n13 Oktyabr 2019\tDünya 130 Views\nBakı şəhəri Xətai rayon Məhkəməsinin 28 mart 2012-ci il tarixli 2(011)-1346/2012 saylı qətnaməsi ilə Müttəlifova Mehriban Mütalib qızının cavabdeh Nəsibov Nəsib Valeh oğluna qarşı «ailment tələbinə dair» iddia ərizəsi qismən təmin edilib. Məhkəmə 30 dekabr 2009-cu il təvəllüdlü Nəsibova Alsu Nəsib qızının yetkinlik yaşına çatanadək saxlanılması üçün 24 fevral 2012-ci il tarixdən başlayaraq cavabdeh Nəsibov Nəsib Valeh oğlundan hər ay 100 manat sabit pul məbləğində alimentin və Alsu Nəsibovanın müalicəsi ilə əlaqədar yaranan əlavə xərclərə görə hər ay 50 manat alınıb Mehriban Müttəlifovaya verilməsini qət edib.\nM.Mütəllifovanın sözlərinə görə, bu məhkəmə qərarı icra edilməsə də, daha sonra aliment məbləğinin artırılması ilə bağlı iddia qaldırıblar: “Bakı şəhəri Xətai rayon Məhkəməsinin 22 fevral 2018-ci il tarixli 2(011)-1259/2018 saylı qətnaməsi ilə iddia ərizəsi təmin edilərək Bakı şəhəri Xətai rayon Məhkəməsinin 28 mart 2012-ci il tarixli 2(011)-1346/2012 saylı qətnaməsi ilə təyin edilən alimentin məbləği artırılıb. Qətnamə qanuni qüvvəyə mindiyi gündən Alsu Nəsibova yetkinlik yaşına çatanadək saxlanılması üçün Nəsib Nəsibovdan hər ay 154 manat sabit pul məbləğində alimentin Mehriban Müttəlifovanın xeyrinə tutulması qət edilib. Qətnamə qanuni qüvvəyə minib icraya yönəldilsə də, icra edilməyib”.\nİddiaçı qətnamənin icrası ilə bağlı Xətai rayon İcra və Probasiya Şöbəsinə, o cümlədən əlaqədar digər icra orqanlarına dəfələrlə müraciət etsə də, qərarların icrası mümkün olmayıb.\nNəticədə azyaşlı Alsu Nəsibova ömrünü mərhumiyyətlər içərisində keçirir. Digər tərəfdən son ümid yeri kimi məhkəməyə üz tutan M.Mütəllifova indi məhkəmə qərarının adi kağız parçasından başqa bir şey olmadığı qənaətindədir.\nAliment ödəməyən əksəriyyət kimi N.Nəsibov da bunu işləmədiyi, heç bir əmlaklarının olmaması ilə izah etməyə cəhd edir.\nQurulan ailələrin sayı azalır, boşanmalar artır\nAzərbaycanda boşanmaların sayı ildən-ilə artdığı üçün sosial problemə çevrilən boşanmalar nəticəsində M.Mütəllifova və övladı ilə eyni taleyi yaşayan şəxslərin sayı minlərlədir.\nDövlət Statistika Komitəsindən aldığımız məlumata görə, respublikamızda əhalinin sayı artsa da, qurulan ailələrin sayı azalır. Həmçinin, boşanmaların sayı ildən-ilə artır. Belə ki, 2014-cü ildə 84912, 2015-ci ildə 68 773, 2016-cı ildə 66771, 2017-ci ildə 62923, 2018-ci ildə 62484 nikah qeydə alınıb. Müvafiq olaraq 2014-cü ildə 12088, 2015-ci ildə 12764, 2016-cı ildə 13114, 2017-ci ildə 14514, 2018-ci ildə 14857 boşanma qeydə alınıb.\n2019-cu ilin 6 ayında qeydiyyat şöbələri tərəfindən 29391 nikah və 8257 boşanma halları qeydə alınıb. Ötən ilin müvafiq dövrü ilə müqayisədə əhalinin hər 1000 nəfərinə nikahların sayı 5,7-dən 6-a, boşanmaların sayı isə 1,5-dən 1,7-yə qədər artıb.\nRəsmi rəqəmlərdən də göründüyü kimi ölkə əhalisinin sayının artmasına rəğmən bağlanan nikahların sayı hər il əvvəlki ilə nisbətən azalsa da, boşanmaların sayı ildən-ilə artıb. Boşanmalardan ən çox əziyyət çəkənlər isə uşaqlar və qadınlar olur. Çünki boşanmalardan sonra əsas problem ödənilməli olan alimentlə bağlı yaşanır. Halbuki aliment uşağın normal böyüməsi üçün vacibdir. Əgər ata (yaxud ana) alimenti ödəmirsə, bunun cəzasını uşaq çəkməməlidir.\n6 ayda aliment borcunu ödəməkdən qəsdən yayınan 1020 nəfər həbs edilib\nHazırda alimentlə bağlı məhkəmə qərarını icra etməyənlər barədə ən sərt qərar onların həbs edilməsidir.\nƏdliyyə Nazirliyindən verilən məlumata görə, 2019-cu ilin ilk 6 ayı ərzində 1020 şəxs aliment borcunu ödəməkdən qəsdən yayındığına görə inzibati qaydada həbs edilib. Bundan əlavə həmin dövr ərzində 3198 şəxs barəsində alimentin tutulması ilə bağlı axtarış qərarı qəbul edilib.\nƏdliyyə Nazirliyinin Məhkəmə icraçıları baş idarəsi də hər il icrada olan işlərin təxminən 20 faizinin alimentin tutulması ilə bağlı olduğunu açıqlayıb.\nEkspertlər isə hesab edir ki, aliment ödəməyənlərin həbsi ilə də problem çözülmür. Təbii ki məhkəmə qərarını icra etməyənlər cəzasını çəkməlidir. Amma müxtəlif vasitələrlə bu boşluğu doldurmaq lazımdır. Məsələnin təkcə valideynlərin üzərinə qoyulması doğru deyil. Çünki 5-10 il hər bir şəxsin həyatında vacib bir müddətdir. Sonradan mərhumiyyətlər içərisində böyüyən uşaqların cəmiyyət üçün faydalı olmasını təmin etmək mümkünsüzdür. Valideynin məsuliyyətsizliyinin bədəlini övlad ödəməməlidir.\nQonşu ölkələrdə isə alimentlə bağlı qərarların icra yolları tapılıb. Şimal qonşumuz Rusiyada xüsusi informasiya bazası yaradılıb ki, aliment ödəyicilərinin adları ora daxil edilib. Bu informasiya polisdə, yol polisində, sərhəd-keçid məntəqələrində də var. Kişi sürücü yol-hərəkət qaydalarını pozubsa, haqqındakı məlumat bazasına daxil edilir və əgər o, aliment ödəyicisidirsə və alimenti ödəməyibsə, yol polisi bununla bağlı ona xəbərdarlıq edir. Alimentlə bağlı məhkəmə qərarını icra etməyənlərə ölkədən çıxmaq da qadağandır.\nQonşu Türkiyədə də aliment ödəməyənlərlə sərt davranılır. Buna görə konkret həbs cəzası nəzərdə tutulub və 10 gün müddətində aliment ödənmirsə, borclunun əmlakı müsadirə oluna bilər.\nFransa, İngiltərə, Avstriya, Daniya, Norvec, Finlyandiya və Ukrayna kimi ölkələrdə alimentin ödənilməsi dövlət vəsaiti hesabına həyata keçirilir. Həmin ölkələrdə bu institut özünü doğruldub və əsas prinsip pul vəsaitinin ödənilməsidir. Bunun sayəsində himayəsində uşaq olan valideyn məhkəmə qətnaməsi ilə müəyyən edilən alimentin borclu tərəfdən ödənilməsini gözləməyərəkdən dövlət vəsaiti hesabına ala bilər. Bundan sonra məhkəmə icraçıları alimenti ödəməkdən yayınan valideyndən dövlətin ödədiyi miqdarda aliment məbləğini alır və bununla ödənilmiş vəsait yenidən dövlətin hesabına qayıdır. Bu mexanizm tətbiq edilən ölkələrdə 90 faiz büdcə vəsaiti geri qayıdır.\nAzərbaycan Respublikasının Ailə, Qadın və Uşaq Problemləri üzrə Dövlət Komitəsindən də hesab edirlər ki, əgər bu mexanizm Azərbaycanda da tətbiq olunarsa, hüquqları pozulmuş uşaqların müdafiəsi üçün çəkilən maliyyə yükü də azalar.\nMəhkəmə qərarını icra etməyənlər cəzasını çəkməlidir\nAilə, Qadın və Uşaq Problemləri üzrə Dövlət Komitəsindən sorğumuza cavabda bildirilir ki, boşanmaların sayının artması ilə bağlı müxtəlif araşdırmalar aparılır: “Səbəblər sırasında ilk yerdə cütlüklərin xasiyyətlərinin uyğunlaşmaması gəlir. Sonrakı yerləri ailədaxili zorakılıq, tərəflərdən birinin zərərli vərdişlərə (içkiyə, narkotikə və digər) aludəçiliyi, uşaqlarının olmaması, xəyanət, xəstəlik və maddi imkansızlıq gəlir. Boşanma prosesində ən çox mübahisə predmeti olan isə alimentlə bağlı öhdəliklərdir. Valideynlər müxtəlif səbəblərdən öz borclarını ödəmirlər və bunun nəticəsində uşaqlar maddi təminatsız qalırlar. Bu isə birbaşa uşaq hüquqlarının pozulması deməkdir. Alimentin ödənilməsi vəzifəsinin yerinə yetirilməməsinə görə sanksiyaların sərtləşdirilməsinə baxmayaraq, hələ də aliment ödəməyən valideynlər var”.\n“Təmiz Dünya” İctimai Birliyinin sədri Mehriban Zeynalova isə hesab edir ki, problemin həllində ən yaxşı üsul Aliment Fondunun yaradılmasıdır: “Aliment Fondu yaradılarsa, yayınma halları olanda dövlət işə qarışacaq. Əgər aliment vaxtında ödənilmirsə, dövlət bu vəsaiti ödəyir. Sonradan isə vətəndaşdan alimentlə bərabər onun faizi də alınır. Artıq vəsait isə müvəqqəti olaraq aliment ala bilməyən digər şəxslərə ödənilir”.\nMilli Məclisin İnsan Hüquqları Komitəsinin üzvü, millət vəkili Fazil Mustafa da Aliment Fondunun yaradılmasını vacib sayır: “Bunun üçün ilkin olaraq 10-12 milyon manat lazımdır. Uşağın günahı deyil ki, valideyni aliment ödəmir. Dövlət Aliment Fondu vasitəsilə həmin uşaqlar üçün vəsait ödəyə, sonra aliment ödəməyən valideynlərdən həmin pulları ala bilər. Aliment uşağın normal böyüməsi üçün vacibdir. Buna görə də alimenti ödəməyənlərin həbsi ilə məsələ çözülmür. Təbii ki məhkəmə qərarını icra etməyənlər cəzasını çəkməlidir. Amma müxtəlif vasitələrlə bu boşluğu doldurmaq lazımdır”.\n“Konstitusiya” Araşdırmaları Fondunun rəhbəri Əliməmməd Nuriyev isə deyir ki, aliment ödəməyən valideynin həbsi uşaq üçün verilməsi gərəkən alimentin ödənilməsi problemini həll etmir: “Bəzi ölkələrdə Aliment fondları var. Hansı ki, onların bəzisində fond aliment üçün gərəkli vəsaiti ödəsə də, daha sonra bu borcu alimenti ödəməli olan valideyndən geri alır. Ancaq bu fondun yaradılması o halda mümkündür ki, bunun üçün yetərincə büdcə vəsaiti mövcuddur. Aliment Fondunun yaradılmasının həm müsbət, həm də mənfi nəticələri ola bilər. Bir risk də var ki, belə bir fond yaranarsa, valideynlər aliment ödəməkdən daha çox yayınmağa çalışacaqlar”.\nQanunvericilik mükəmməl olmalıdır ki, tərəflər qanunun tələblərinə əməl etsin\nHüquqşunas Müzəffər Baxışov da məhkəmə qərarlarının icrasını təmin etmək üçün beynəlxalq təcrübədən yararlanmağı vacib sayır: «Məhkəmə qərarlarının icrası insanların məhkəmələrə inamını artırır. Buna görə də beynəlxalq təcrübə öyrənilib qərarların icrasına mane olan səbəblərin aradan qaldırılması istiqamətində ciddi addımlar atılmalıdır. Vətəndaş işləmirsə, əmlakı və gəliri yoxdursa, məhkəmə qərarını icra etməsi mümkünsüzdür. Belə hallarda bu məsələlərin daha təkmil prosedur qaydası qanunvericiliklə həllini tapmalıdır».\nOmbudsman Elmira Süleymanova da bildirir ki, Aliment Fondunun yaradılması haqqında Milli Məclisə müraciət edib: “Aliment Fondunun yaradılması zəruridir. Bu məsələ bir neçə dəfə illik məruzəmə də daxil edilib. Çünki ölkədə boşanmaların sayı kritik vəziyyət alır. Aliment Fondu Dövlət Sosial Müdafiə Fondu kimi bir fond ola bilər. Boşanan insanlar məhkəmə qərarından sonra bu fonda müraciət edərək aliment pulunu ala biləcəklər. Sonra isə dövlət həmin borcludan məcburi qaydada müəyyən bir prosedurla bu vəsaiti alacaq. Ümid edirik ki, Aliment Fondunun yaradılması öz müsbət həllini tapacaq”.\nAraşdırmalar göstərir ki, dövləti vətəndaş qarşısında gücsüz edən, verilən məhkəmə qərarlarını kağız parçasına çevirən amillərdən biri ölkə qanunvericiliyində bu məsələlərlə bağlı böyük boşluqların olmasıdır. Bu gün də ölkədə mükəmməl “Ailə məcəlləsi” yoxdur. Ailə dağıldıqdan sonra uşaqların taleyinin necə olacağı ilə bağlı məsələlərə tam aydın şəkildə izahat verilmir. Qanunvericilikdə kifayət qədər boşluqların olması isə bəzi valideynlərə aliment ödəməkdən yayınmağa imkan verir. Bunun da cəzasını günahsız uşaqlar çəkir.\nPrevious AMİP Mərkəzi Şurasının iclası keçirilib\nNext Mehriban Əliyeva Vasim Məmmədəliyevin vəfatı ilə əlaqədar başsağlığı verib\nÇindən sonra koronavirusun ən çox yayıldığı ölkə İran oldu. Qonşu ölkədə ölənlərin sayının 9-a çatdığı …\nÜlvi Hüseynli Ali Məclisin Aparat rəhbəri təyin edildi – FƏRMAN\nMəzahir Pənahov: “Dairə sədrinin Musa Qasımlının bacanağı olduğunu bilsəydik…”\nDƏRBƏND ŞƏHƏRİNİN NİZAMİ PARKINDA QAZINTI İŞLƏRİ DAYANDIRILDI-FOTO\nDTX icra başçısını rüşvət alarkən belə həbs etdi\nXızının icra başçısı təcili Bakıya çağırıldı – İDDİA\nArxivlər Ay Seçin Fevral 2020 (530) Yanvar 2020 (293) Dekabr 2019 (197) Noyabr 2019 (244) Oktyabr 2019 (293) Sentyabr 2019 (280) Avqust 2019 (111) İyul 2019 (346) İyun 2019 (211) May 2019 (155) Aprel 2019 (178) Mart 2019 (189) Fevral 2019 (195) Yanvar 2019 (229) Dekabr 2018 (196) Noyabr 2018 (146) Oktyabr 2018 (71) Sentyabr 2018 (108) İyul 2018 (81) İyun 2018 (90) May 2018 (60) Aprel 2018 (75) Mart 2018 (115) Fevral 2018 (170) Yanvar 2018 (197) Dekabr 2017 (250) Noyabr 2017 (314) Oktyabr 2017 (419) Sentyabr 2017 (211) Avqust 2017 (250) İyul 2017 (214) İyun 2017 (234) May 2017 (186) Aprel 2017 (232) Mart 2017 (89) Fevral 2017 (245) Yanvar 2017 (146) Dekabr 2016 (343) Noyabr 2016 (342) Oktyabr 2016 (379) Sentyabr 2016 (215) Fevral 2013 (3) Yanvar 2013 (15)


Qadın jurnalist 20 illik karyerasını atdı, yanğınsöndürən oldu\n24 İyul 2019, 21:31\nBBC kanalının aparıcılarından biri Beksi Barr kanaldakı işini atıb və atasının yolunu davam etdirərək, Lankaster yanğınsöndürmə idarəsində çalışmağa qərar verib. Lankaster şəhərində yaşayan 41 yaşlı qəzetçi 20 illik jurnalistika karyerasının ardınca sentyabrda yanğınsöndürənlik etməyə başlayacaq.\nBeksi Barrın atası Roy Barr da 20 il boyunca eyni yerdə yanğınsöndürənlik etmişdi. Xanım Barr yeni karyerasının onu həm həyəcanlandırdığını, həm də qorxutduğunu bildirib. Sabiq jurnalist deyib ki, jurnalistikanı hələ də sevir: "Amma təxminən 20 ildir ki, bu peşəni həyata keçirirəm və bir dəyişiklik etməyə hazıram”.\n20+ yaşından qəzetçilik etməyə başlayan Barr daha öncə Bloomberg və CNBC-də çalışıb. Barr deyib ki, insanların sizə hekayələrini danışması üçün etibar etməsi böyük bir üstünlükdür: "Ən çox da bundan ötrü darıxacağam”. Amma Barr vurğulayıb ki, artıq fərqli bir karyera əldə etmək, sıfırdan yeni bir peşə öyrənmək zamanı gəlib.\nMəşhur müğənni xəstəxanaya yerləşdirildi - FOTO\nBöyük Britaniyanın Daxili İşlər Nazirliyinə giriş bağlandı - İnsident\nFinlandiyada inqilabi qərar - İşçilər iş saatlarını özləri seçəcəklər\nGöygöldə 130 məcburi köçkün ailəsi üçün 3 yeni bina tikiləcək\nRamil Səfərova ömürlük həbs verilməsi üçün hakimin cəhdləri


16 Yanvar 2019, 15:41 887\nQanun Nəşrlər Evində 2 yeni kitab işıq üzü görüb.\nÖlkənin N1 detektiv ustasından yepyeni bir hekayə! Okkamanın İnkarı – Çingiz Abdullayev\nNəhəng korporasiyanın rəhbərinin oğlu Yeqor Boqdanovski mədəxorasının kəskinləşməsi üzündən vəfat edir – hər halda həkimlər beləiddia edirlər. Sırasında məşhur siyasətçilər, nüfuzlu biznesmenlər, aktyorlar olan yaxınlar buna inanmırlar və ekspert analitik Dronqoya təhqiqat aparması üçün müraciət edirlər. Dronqo öz işinin bilicisi olsa da, hətta o da hökmranlığa vərdiş etmiş, özlərinə hər şeyi rəva görən şəxslər arasında işləməyə çətinlik çəkir.\nTərcüməçi: Ramil Rahiboğlu\nSon səhifəsinə qədər əlinizdən qoymayacağınız bir roman!\nÇılpaq və Yalnız - Hamdi Koç\nHamdi Koçun "Çılpaq və yalnız” romanı mövzusuna, yazı tərzinə, üslubuna, oxunaqlığına görə müasir türk romançılığında hadisədir. İlk sətrindən son sətrinə qədər oxucunu daima gərginlik, həyəcan, maraq içində saxlayır. Hadisələr gözlənilmədən başlayır və bu gözlənilməzlik hər sətirdə oxucunu müşayiət eləyir.\nGecədən xeyli keçmiş əsərin qəhrəmanına zəng gəlir. Ona əmisinin öldüyünü xəbər verirlər. O isə təkcə bir vaxtlar özünün doğulduğu, indisə əmisinin öldüyü yerləri yox, heç belə bir əmisi olduğunu da xatırlamır. Təkidli zənglər yaddaşını təzələyir. Beləcə adi və kasıb olan birisi böyük bir sərvətin sahibi olmaqla yanaşı böyük hadisələrin burulğanına düşür.\nəmisinin, edirlər, böyük, oxucunu, hamdi, qədər, Çılpaq, maraq, içində, həyəcan, daima, gərginlik, saxlayır, gözlənilməzlik, müşayiət, eləyir, sətirdə, başlayır, gözlənilmədən, hadisələr,\nMəşhur ingilis yazar "Ali və Nino"da - FOTOLAR


Bu il 80 jurnalist öldürülüb\nSərhədsiz Reportyorlar Təşkilatı hesabat yayıb\nBu il dünyada 80 jurnalist öldürülüb, 348 jurnalist həbsdədir, 60 jurnalist isə girov saxlanılır - "Sərhədsiz Reportyorlar" təşkilatının dekabrın 18-də dərc etdiyi jurnalistlərə qarşı zorakılıq və amansız rəftar haqqında illik dünya icmalında yer alan məlumatlar belədir.\nBu məlumatlar jurnalistlərə və KİV-ə qarşı düşmənçilik səviyyəsinin görünməmiş həddə artdığını nümayiş etdirir, deyə təşkilatın hesabatında bildirilir.\nXüsusən, qətllərin, həbs cəzalarının, girov götürülmə və zorla qaçırılma hallarının sayı artıb. Jurnalistlər əvvəllər heç vaxt 2018-ci ildə olduğu qədər zorakılığa və amansız rəftara məruz qalmayıblar, deyə hesabatda qeyd edilir.\nBelə ki, jurnalistlərin qətllərinin sayı (80) 2017-ci illə müqayisədə (63) 8% artıb.\nÇin dünyada qeyri-peşəkar jurnalistlərin ən böyük həbsxanasıdır, Türkiyə isə həbsdə olan peşəkar jurnalistlərin sayına görə dünyada rekorda sahibdir\nSəudiyyəli icmalçı Camal Xaşuqcinin və Slovakiyalı jurnalist Yan Kuçyakın geniş rezonans doğuran qətlləri mətbuat azadlığı düşmənlərinin nə qədər uzağa gedə biləcəyini göstərib. 2018-ci ildə öldürülən jurnalistlərin yarısından çoxu əvvəlcə döyülüb.\n"Jurnalistlərə qarşı zorakılıq bu il misli görünməmiş həddə çatıb və vəziyyət kritikdir", deyə "Sərhədsiz Reportyorlar"ın baş katibi Kristof Deluar bildirib.\nOnun sözlərinə görə, qanuniləşdirilmiş zorakılıq və ədavət jurnalistikanı və demokratiyanın özünü sarsıdır.\nHesabata əsasən, Əfqanıstan 2018-ci ildə jurnalistlər üçün ən öldürücü ölkə olub, burada 15 mətbuat nümayəndəsi öldürülüb.\nDaha sonra 11 jurnalistin öldürüldüyü Suriya və 9 jurnalistin öldürüldüyü Meksika gəlir.\nİyunda "Kapital" qəzetinin beş əməkdaşının güllələnməsi ABŞ-ı ən öldürücü ölkələr sırasına daxil edib.\nDünyada həbs edilən jurnalistlərin sayı da ötən illə (326 nəfər) müqayisədə artaraq, 348 nəfərə çatıb.\n2017-ci ildə olduğu kimi, həbs edilmiş jurnalistlərin yarısından çoxu beş ölkədə: Çin, Türkiyə, İran, Səudiyyə Ərəbistanı və Misirdə saxlanılır.\nÇin dünyada qeyri-peşəkar jurnalistlərin ən böyük həbsxanasıdır, Türkiyə isə həbsdə olan peşəkar jurnalistlərin sayına görə dünyada rekorda sahibdir.\nHazırda girov saxlanılan jurnalistlərin sayı 60-dır, bu, ötən illə müqayisədə (54) 11% çoxdur. Onlar hamısı üş Yaxın Şərq ölkəsində: Suriya, İraq və Yəməndə saxlanılır. Onlar arasında beş əcnəbi var.\nİraqda İslam Dövlətinin məğlubiyyətinə və Suriyada geri çəkilməsinə baxmayaraq, bu girovların taleyi haqqında məlumat azdır, üç il Suriyada əsir saxlanıldıqdan sonra azadlığa buraxılan Yaponiyalı jurnalist Cumpey Yasud istisna təşkil edir. Ukraynalı jurnalist indiyədək qondarma "Donetsk Xalq Respublikasında" onu casusluqda ittiham edən hakimiyyət tərəfindən saxlanılır.\n"Sərhədsiz Reportyorlar" (RSF) BMT, YUNESKO, Avropa Şurasında və s. məsləhət statusuna malik olan beynəlxalq QHT-dir.\nTəşkilatın qərargah-mənzili Parisdə yerləşir, dünyanın 17 şəhərində isə (Berlin, Brüssel, Cenevrə, Helsinki, İstanbul, Karaçi, Kiyev, London, Madrid, Mexiko, Rio-de-Janeyro, San-Fransisko, Stokholm, Taybey, Tunis, Vyana və Vaşinqton) nümayəndəlikləri var. Müxbirləri 130 ölkədə və 15 yerli tərəfdaş təşkilatda işləyir.


Donald Tramp: 'Green Card' lotereyasını ləğv etmək lazımdır\nPrezident Donald Tramp Ağ Evdə kabinet iclasında çıxış edir. 1 noyabr, 2017.\nPrezident Tramp deyir ki, Manhattanda insanları öldürən şəxs Özbəkistandan ABŞ-a "green card" lotereyası proqramı vasitəsilə gəlib. Baş vermiş terror hücumunun ardınca ABŞ prezidenti Konqreslə birgə işləyərək bu immiqrant viza lotereyasına dərhal son qoymağa çalışacağını deyib.\n“Bu gün mən Müxtəliflik Lotereya Proqramına xitam verilməsi prosesinə başlayıram. Mən Konqresdən xahiş edəcəyəm ki, dərhal bu proqrama son qoysun – Müxtəliflik Proqramı. Yaxşı səslənir, amma yaxşı deyil. Bu, yaxşı deyil. Bu, yaxşı deyil. Yaxşı olmayıb. Biz buna qarşı çıxmışıq,“ Tramp bildirib.\nBu gün mən Müxtəliflik Lotereya Proqramına xitam verilməsi prosesinə başlayıram. Mən Konqresdən xahiş edəcəyəm ki, dərhal bu proqrama son qoysun.\nABŞ-da ailə üzvü yaxud iş yeri olmayan adam üçün "green card" lotereyası kimi tanınan proqram ABŞ-a mühacirət etməyin yeganə yoludur. Lotereyada iştirak sadəcə məktəb diplomu və bir neçə illik iş təcrübəsi tələb edir.\nDövlət Departamenti qeyd edib ki, viza informasiyası məxfidir və söesifik viza applikasiyası barədə açıqlama verə bilməz.\nSenat azlığının lideri Demokrat Çak Şumer 1990-cı illərdə viza lotereyasının təsis olunmasında önəmli rol oynayıb. Çərşənbə axşamı açıqladığı bəyanatda o, immiqrasiyanın Amerika üçün yaxşı olduğuna daim və indi də inandığını bildirib.\nO, prezident Trampa əsas diqqəti anti-terror fəaliyyətlərinə yönəltməyin vacib olduğunu deyib.\nSeyfulla Saipov ABŞ-a 'green card' lotereyası udaraq gəlib.\nHərçənd ki, Tramp viza lotereya proqramını Şumerə şamil edir, Senat azlığının lideri 2013-cü ildə "green card" lotereyasını büsbütün ləğv edəcək qanun layihəsi irəli sürən ikipartiyalı qanunvericilər komandasının üzvü idi. Həmin vaxt Senatdan keçən qanun layihəsi, Nümayəndələr Palatasında ilişib qalmış və möhləti başa çatmışdı.\n2016-cı ildə ABŞ lotereya üzrə dünya boyu 45,664 adama ölkədə daimi yaşamaq hüququ bəxş edib. İmmiqrasiya vizalarından 2,336-ı Özbəkistanın payına düşüb.\n2017-ci ilə nəzərdə tutulmuş "Green Card" lotereyası üçün 3-10 oktyabr tarixləri arasında təqdim olunmuş bütün applikasiyalar texniki nasazlıq üzündən itib.\n“Texniki problem aradan qaldırlıb və tam yeni sənədvermə periodu çərşənbə günü 2017-ci il, 18 oktyabrda Nyu York vaxtilə 12:00-da başlanacaq, və proqram 22 noyabr Nyu York vaxtilə 12:00-adək sürəcək,” deyə Dövlət Departamentinin vebsaytı bu yaxınlarda applijkantlara oktyabrın 3-ü və 10-u arasında verdikləri sənədə görə aldıqları təsdiq nömrələrini tullamağı tövsiyə edib.


Fransa kəşfiyyatı Suriyadan qayıdan terrorçuları təqib edir – FOTO | AzPolitika — onlayn siyasi-ictimai qəzet\nFransa kəşfiyyatı Suriyadan qayıdan terrorçuları təqib edir – FOTO\nDərc olunub: 03/09/2019 - 19:18\nFransız kəşfiyyatı Suriyada YPG/PKK tərəfində yer alan fransız solçularının ölkə daxilində hücumlar təşkil edə biləcəyindən narahatlıq duyaraq bu terrorçuları müşahidə altına aldığını elan edib.\nFransanın “Mediapart” saytı Suriyada YPG/PKK terror təşkilatı tərəfindən vuruşan fransız solçularının Fransaya qayıtdığı və kəşfiyyatın bu şəxslərin hücumlar təşkil edə biləcəyini güman etdiyini yazıb.\nFransa kəşfiyyatının ölkənin təhlükəsizliyi üçün təhdid kimi görünən solçu terrorçuları təqibə aldığını ifadə edən xəbərdə əlavə edilir ki, kəşfiyyatın narahatlığına səbəb bu terrorçuların hücumlar təşkil edə biləcək təlimlər almasıdır.\nXəbərdə qeyd edilir ki, ötən il Notre Dame des Landesdə polisə aid helikopterə atəş açan şəxsin YPG/PKK tərəfindən vuruşan və Fransaya qayıdan solçu olduğu şübhəsi var.\nMəlumata görə, bu şəxslərin Fransanın simvolu olan yerləri hədəfə ala biləcəyi güman edilir və bildirilir ki, kəşfiyyat təxminən 100 nəfər solçu terrorçunu izləyir.\nXəbərdə Suriyaya gedərək YPG/PKK tərəfindən vuruşanların bəzilərinin öldüyü, bəzilərinin isə Kolumbiyaya gedərək oradakı terrorçu qruplara qatıldığı və terror hücumlarında iştirak etdiyi vurğulanır.\nFransa kəşfiyyatının Suriyadan qayıdan mücahidlərin təsbit edilməsi və həbsi üçün Türkiyə Milli Kəşfiyyat Təşkilatı (MİT) ilə əməkdaşlıq etdiyi qeyd edilir, məhz bunun sayəsində Fransa kəşfiyyatının ölkəyə qayıdan terrorçuların saxlanıldığı bildirilir.\nMəlumatda MİT-in bu şəxslərin Skayp proqramında çıxışlarının Parisə təqdim etdiyi ifadə olunub.


Sentyabrda Azərbaycanın gündəlik neft hasilatı 796 min barrel olub - Energetika Nazirliyi - XezerInfo.Az\nSentyabrda Azərbaycanın gündəlik neft hasilatı 796 min barrel olub - Energetika Nazirliyi\n10.10.2018 15:25 | Baxış sayı: 341\nBakı, 10 oktyabr, Xəzərİnfo, İqtisadiyyat. Azərbaycanda sentyabr ayı üzrə gündəlik neft hasilatı 796 min barrel olub. Bunun 725 min barrelini xam neft, 71 min barrelini kondensat təşkil edib. Gündəlik 599 min barrel xam neft, 71 min barrel kondensat, 7 min barrel isə neft məhsulları ixrac edilib.\nEnergetika Nazirliyindən Xəzərİnfo-ya verilən məlumata görə, sentyabr ayı ərzində gündəlik neft hasilatı ilə bağlı məlumatları OPEC-in Birgə Monitorinq Komitəsinin Müştərək Texniki Komissiyasına təqdim edilib.


“İndi ki sizə müsahibə verirəm, qapını çalıb həbsxanaya apara bilərlər” [Audio-Müsahibə]\n2016-cı ildə həbs edildikdən sonra mühakimə olunmadan təqribən 16 ay Təbrizdə nəzarət altında saxlanılan Həbib Sasaniyan qanunsuz qrup təşkil etmək və casusluqda ittiham edildiyini deyir. Ərdəbildən Amerikanın Səsinə danışan fəal nəzarətə alınma, həbs və mühakimə prosesləri həmçinin həbsdə olduğu müddətdə keçirdiyi aclıq aksiyası haqqında danışıb.\nHəbib Sasaniyanla müsahibə\nHəbib Sasaniyan və onunla birlikdə beş digər vətəndaş 2016-cı ilin may ayında İranın təhlükəsizlik qüvvələri tərəfindən nəzarət altına alındılar.\nİrəli sürdükləri ittiham bu oldu ki, mən Sepahın gizli sənədlərini ələ keçirib və başqa ölkələrə, o cümlədən Türkiyənin Kəşfiyat Təşkilatı MİT-ə vermişəm. Amma sonunda özləri də qəbul etdilər ki, bu sözlər boşdur.\nOnların həbsindən bir neçə ay sonra, İran İslam Respublikasının ədliyyə qurumu Şərqi Azərbaycan vilayətində “separatçı GAMO şəbəkəsinin 6 nəfərlik casus qrupunun” həbs edildiyinə dair mətbuata məlumat verdi.\nHəbib Sasaniyan deyir ki, Şərqi Azərbaycan Ədliyyəsinin məsulları ona qarşı irəli sürülən ittihamlar sübut olunmadan mətbuata yanlış məlumat buraxıblar.\nSasaniyan bacısı oğlu İsmayıl Fəximi və polkovnik Əli Rzayi həmçinin fəallar Mehdi Əmirnejad Qasimi, Həmid Səqəfi və Babək Avəndin onunla birlikdə nəzarət altına alındığını bildirir.\nFəal İslam İnqilabı Keşikçilər Korpusunun (Sepah) zabiti olan polkovnik Əli Rzayi ilə dostluğu haqqında Amerikanın Səsinə ətraflı məlumat verib.\nO, məruz qaldığı casusluq ittihamı haqqında belə deyir:\n“İrəli sürdükləri ittiham bu oldu ki, mən Sepahın gizli sənədlərini ələ keçirib və başqa ölkələrə, o cümlədən Türkiyənin Kəşfiyat Təşkilatı MİT-ə vermişəm. Amma sonunda özləri də qəbul etdilər ki, bu sözlər boşdur və bunu sübut etmək üçün heç bir sənədləri olmadı ki qoysunlar ortaya.”\nİndi bu saat ki mən sizinlə danışıram, mümkündür ki, qapını döyüb məni götürüb aparalar həbsə.\nHəbib Sasaniyan Təbrizdə ilkin məhkəmə tərəfindən 15 il həbsə məhkum edilib. Daha sonra Şərqi Azərbaycanın Apelyasiya məhkəməsi onun şikayətinə baxıb və həbs cəzasını 9 ilə endirib.\n“İndi bu saat ki mən sizinlə danışıram, mümkündür ki, qapını döyüb məni götürüb aparalar həbsə o doqquz il ya indi istəsələr 5 il çəkdirələr,” deyə o hökmün yaxında icraya qoyulabiləcəyini bildirir.\nHəbib Sasaniyan 5 aydır mühakiməsiz həbsdədir


Satılır 4 otaqlı Yeni Tikili Elmlər akademiyası metrosu Yasamal rayonu Qiyməti 320000 manat\nSatılır 4 otaqlı Yeni Tikili, Elmlər akademiyası metrosu, Yasamal rayonu\nElanın kodu: 433838\nMənzil Bakı ş,Yasamal rayonu Mətbuat prospektindəki binada yerləşir. 17 mərtəbəli binanın 14cü mərtəbəsidir. Ümumi sahəsi 167m2 təşkil edir. Otaqlar 4. Bina qaz,su(isti/soyuq),işıqla təmin olunmuşdur. Yaxşı təmirlidir. İnfrastruktur olaraq mağazalar,hipermarketlər.bağça və məktəb mövcuddur. Qiymət- 320000AZN #7182\nÜnvan: Mətbuat pr\n1 916 M / 1m2\nElanın tarixi: 17.02.2019\n2 otaqlı 98 m² 4/12 mərtəbə\n2 otaqlı 67 m² 7/20 mərtəbə\n3 otaqlı 108 m² 10/17 mərtəbə\n2 otaqlı 60 m² 6/6 mərtəbə\n1 otaqlı 69 m² 7/20 mərtəbə\n3 otaqlı 51 m² 16/20 mərtəbə\n4 otaqlı 132 m² 7/17 mərtəbə\n2 otaqlı 61 m² 15/17 mərtəbə\n2 otaqlı 46 m² 2/16 mərtəbə\n2 otaqlı 121 m² 14/16 mərtəbə\n1 otaqlı 67 m² 10/27 mərtəbə\n4 otaqlı 130 m² 16/17 mərtəbə\n3 otaqlı 103.3 m² 6/17 mərtəbə\n5 otaqlı 312 m² 8/17 mərtəbə\n4 otaqlı 140 m² 8/11 mərtəbə\n3 otaqlı 108 m² 12/17 mərtəbə\n2 otaqlı 54 m² 14/18 mərtəbə\n3 otaqlı 95 m² 2/16 mərtəbə\n3 otaqlı 101 m² 17/19 mərtəbə\nSon bir ay : 8733 elan\nSon bir həftə : 2029 elan\nSon 24 saat : 230 elan


19 yaşlı İŞİD terrorçusu Artur Hacıyev öldürüldü – VİDEO - Azadliq Xeber\n19 yaşlı İŞİD terrorçusu Artur Hacıyev öldürüldü – VİDEO\nAvqustun 19-da Rusiyanın Surqut şəhərində 7 nəfərin yaralanması ilə başa çatmış terror aktını 19 yaşlı Artur Hacıyev törədib. Artur Hacıyev əslən Dağıstandandır. Onun atası – Lamətullah Hacıyev radikal dini cərəyanların təmsilçisi kimi polisin qeydiyyatındadır.\nXatırladaq ki, polis terror aktını törətmiş şəxsi hadisə yerində güllələyərək məhv edib. İŞİD terror aktına görə məsuliyyəti öz üzərinə götürüb. Virtualaz.org-a xəbər verir ki, sosial şəbəkələrdə İŞİD terrorçusu Artur Hacıyevin Surqutda polis əməkdaşları tərəfindən öldürüldüyü anın videosu yayımlanıb. Həmin görüntüləri diqqətinizə çatdırırıq.


Fərman Ceyranlının məhkəməsində şahidlər dindirilib\nGürcüstanda Azərbaycandan getmiş cərrah, "Lancet" klinikasının həmtəsisçisi Fərman Ceyranlının işi üzrə məhkəmə prosesi davam edir. Tbilisi Şəhər Məhkəməsində son iki gündə, dekabrın 19-u və 20-də ittiham tərəfinin şahidlərinin ifadələri dinlənilib.\n"Çünki işin materiallarına görə də, onun əleyhinə olan nüanslar mövcud deyil", deyən Lalə Hüseynli cinayət işi üzrə məsuliyyətin Fərman Ceyranlı ilə əlaqəli olmadığını ifadə edib.\nLalə Hüseynli Fərman Ceyranlı barəsində seçilmiş həbs tədbirinin dəyişdirilməsindən ötrü yenidən gərəkli hüquqi addımların atıldığını bildirib.\n"Bundan əvvəl də Fərman Ceyranlının girov əvəzində azadlığa buraxılması üçün vəkillərin müraciətləri olmuşdu. Ancaq həmin müraciətlər təmin olunmadı. Məhkəmə hesab etdi ki, atam hələ məhkəmədə ifadə verməmiş şahidlərə təzyiq edə bilər", o bildirib. Onun sözlərinə görə, şahidlərin dindirilməsi prosesi yekunlaşdığından, vəkillər yenidən Fərman Ceyranlının girov əvəzində azadlığa buraxılmasından ötrü müraciət edib. Həmin vəsatətə növbəti prosesdə baxılacaq.\nFərman Ceyranlının məhkəmə prosesi dekabrın 26-da davam etdiriləcək.\nO, bir neçə il əvvəl Gürcüstana gedərək "Lancet" klinikasının yaradıcılarından biri olub və bu il mayın 22-də həbs edilib. Fərman Ceyranlı Gürcüstan CM-nin 180 və 247-ci maddələri ilə ittiham olunur. Cərrah dələduzluq, insanların həyatı və sağlamlığına təhlükə yaradan informasiyanı gizlətməkdə təqsirləndirilir. Cinayət işi klinikada 2017-ci ildə qaraciyər köçürməsindən sonra vəfat edən bir xəstənin qohumunun şikayəti əsasında qaldırılıb.\nMüdafiə tərəfi bildirir ki, Fərman Ceyranlı "Lancet" klinikasının həmtəsisçisidir və ittiham üzrə məsuliyyət daşımır.\nÖtən ayın sonunda cərrahın hüquqlarını müdafiə edən vəkillər Fərman Ceyranlının həbsi ilə bağlı bəyanat da yaymışdılar. Həmin bəyanatda vurğulanırdı ki, Fərman Ceyranlısiyasi sifarişlə həbs olunub. Səbəb isə onun Azərbaycandakı bir sıra müxalifətçilərin Tbilisidəki "Lancet"də müayinə və müalicəsinə şərait yaratması göstərilirdi.\nSon illər Azərbaycandan Gürcüstana gedən fəalların həmin ölkədə rəsmi Bakının sifarişi ilə təqib edildiyi bildirilir. Hər iki ölkənin hüquq-mühafizə orqanları isə belə iddiaları təkzib edir.


GünAz TV: Təbrizin “Maşınsazi” Futbol Klubu İran Futbol Federasiyasının baş məşqçi Rəsul Xətibi barəsində çıxardığı ədalətsiz qərara etiraz bildirib.\nFutbol Federasiyasının İnzibati Komitəsinin çıxardığı qərara görə, “Maşınsazi”nin baş məşqçisi 100 milyon rial məbləğində cərimə ödəməyə məhkum olunub. O həmçinin bir görüşdə komandasını müşayiət etməkdən məhrum edilib.\n“Maşınsazi” klubu İnzibati Komitənin qərarı ilə bağlı etiraz məktubu yazıb.\n““Maşınsazi”nin texniki heyətinin etiraz etdiyi penalti qərarı elan olunduqdan sonra “Perspolis” tərəfdarları birlikdə Rəsul Xətibinin ünvanına müəyyən xoşagəlməz sözlər səsləndirdilər. Baş məşqçi buna əl çalaraq reaksiya verdi. Bundan sonra azarkeşlər sözlərini dəyişərək Rəsul Xətibinin ailəsi və əzizlərinin ünvanına ən alçaldıcı sözlər dilə gətirdilər. Bu məsələ böyük əks-səda doğurdu.\nNecə olur ki, 5 min azarkeşin etikadan kənar ən əxlaqsız şüarlar səsləndirməsi üçün 300 milyon rial cərimə nəzərdə tutulur, lakin baş məşqçinin sadəcə əl çalması 100 milyon rial cərimə və bir görüşdə komandanı müşayiət etməkdən məhrum edilmə ilə nəticələnir?! “Maşınsazi” klubu buna etiraz edir. Ona görə ki, çıxarılan hökm heç bir şəkildə reallığa uyğun gəlmir.”- deyə məktubda qeyd olunub.\nXatırladaq ki, 19-cu super liqa yarışlarının 9-cu həftəsində Təbrizin “Maşınsazi” komandası Tehranın “Perspolis” klubunun qonağı oldu. Azadi stadionunda keçirilən görüşdə ev sahibinin azarkeşləri Azərbaycan türk milləti və “Maşınsazi”nin baş məşçiqi Rəsul Xətibinin ünvanına təhqiramiz söyüşlər səsləndirmişdir. İrqçi azarkeşlər hər zaman olduğu kimi, yenə də aşağılayıcı hərəkətlərə yol verib, Rəsul Xətibinin anasının ünvanına küçə söyuşləri söymüşdülər.\nHadisədən dərhal sonra Şərqi Azərbaycan Gənclər və İdman İdarəsi “Perspolis” tərəfdarlarından İran Futbol Federasiyasına rəsmən şikayət edib, İnzibati komitədən təhqirə yol verənlərin cəzalandırılması tələb etmişdir.\nTəhqirə məruz qalan Rəsul Xətibi də Futbol Federasiyasını bu məsələyə baxmağa çağırmışdır.\n“Bütün azarkeşlər mənim anamı söydülər. Mənim anam iki şəhid və iki müharibə əlili anasıdır. Əgər ölkədə təhlükəsizlik təmin olunursa, bu, şəhidlər və oğlunu məmləkəti və stadionları qorumaq üçün müharibəyə göndərən anaların sayəsində mümkün olub.”- deyə Rəsul Xətibi qeyd etmişdir.


Daha 39 nəfərdə koronavirus aşkarlanıb\n2021, 27 Noyabr, şənbə, Bakı vaxtı 14:43\nKarantin dövründə hökumətin işindən nə dərəcədə razısız? - Bakıda sorğu\nSon gündə Azərbaycanda 39 yeni koronavirus infeksiyasına yoluxma faktı qeydə alınıb, 59 nəfər isə müalicə olunaraq sağalıb və evə buraxılıb.\nBu barədə bugün, aprelin 28-də Azərbaycan Respublikası Nazirlər Kabineti yanında Operativ qərargah məlumat yayıb.\nMəlumatda vurğulanıb ki, hazırkı dövrədək Azərbaycanda 1717 nəfərin koronavirus infeksiyasına yoluxması faktı müəyyən edilib: "Onlardan 1221 nəfər müalicə olunaraq sağalıb, 22 nəfər vəfat edib, 474 nəfərin xüsusi rejimli xəstəxanalarda müalicəsi davam etdirilir. Həmin şəxslərdən 15 nəfərin vəziyyəti ağır, 22 nəfərin vəziyyəti orta ağır qiymətləndirilir, digərlərinin səhhəti stabildir".\nNazirlər Kabineti yanında Operativ qərargahın bildirməsinə görə, ötən müddət ərzində Azərbaycanda yeni yoluxma hallarının müəyyənləşdirilməsi ilə əlaqədar 132 min 640 test aparılıb.\n2019-cu ilin sonlarına doğru Çində yeni koronavirus aşkar edilib. Sonra bu virus sürətlə dünyanın əksər ölkələrinə yayılıb. Artıq dünyada bu virusa yoluxanlardan 212 mindən çox şəxsin vəfat etdiyi bildirilir.


Havalar kəskin dəyişəcək - Temperatur 10 dərəcə düşəcək - Azinforum.az İnformasiya Portalı\nAna səhifə / Media / Havalar kəskin dəyişəcək – Temperatur 10 dərəcə düşəcək\nHavalar kəskin dəyişəcək – Temperatur 10 dərəcə düşəcək\n“Qafqazinfo” xəbər verir ki, Bakıda və Abşeron yarımadasında dekabrın 13-də hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Səhər bəzi yerlərdə zəif duman, çiskin olacaq. Arabir güclənən mülayim cənub-qərb küləyi gündüz mülayim şimal-qərb küləyi ilə əvəz olunacaq.\nAzərbaycanın rayonlarında isə sabah hava şəraitinin əsasən yağmursuz keçəcəyi, lakin axşam bəzi şimal və qərb rayonlarında yağıntılı olacağı, qar yağacağı gözlənilir. Gecə və səhər ayrı-ayrı yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək.\nÖncəki Türkiyə xalqı partlayışın baş verdiyi yerə qərənfillər düzüb dualar etdi – FOTOLAR\nNövbəti Çində oğlan övladı arzulayan ana – 5 qızını doğrayıb


O üşüyən qadın da Allahdı, alma oğurlayan uşaq da… – Sevinc Fədainin yazısı...\n“Əziz qardaşlarım, bir-birimizi sevək. Çünki sevgi Tanrıdandır. Sevən hər kəs Tanrıdan doğulub və Tanrını tanıyır. Sevməyən insan Tanrını tanımaz. Çünki Tanrı sevgidir…”\nKeçmiş iş yerim yerləşən küçənin tinində bir kişi olurdu həmişə. Əlil arabasında oturur, bir əlini də açıq saxalayırdı. Ayaqları yarıdan kəsik, əl barmaqları da yox idi. Üz-gözündən bu çətin həyatı çoxdan yaşadığı bilinirdi. Yəni ağ gün görməyənlərdən idi. Amma nə yaşayışından, nə də məhrum olduqlarından şikayətlənirdi. Sakitcə yerində oturur, yoldan piyada keçən, maşınla ötən insanlar imkanı çatan qədər ovcuna pul qoyurdu.\nFikir vermişdim, yağışlı-küləkli günlərdə onun yerində həmişə eyni qara paltarı geyinmiş yaşlı bir qadın dayanırdı. Anasıydı yəqin.\nAxırıncı dəfə isə onu həmin yerdə, uzaqdan uşağa bənzətdiyim sısqa bir qadınla gördüm. Yaxınlaşanda baxdım ki, həyat yoldaşıdır. Düz ərinin yanında, səkinin kənarında oturmuşdu. Çörək yeyirdilər. Kişi barmaqları olmayan əliylə arvadının ağzının qırağındakı yemək qırıntısını təmizləyirdi...\nBinamızda yanğın baş verəndə birinci o qadın haylamışdı bizi. “Ay qonşular…” dediyini eşidib qapını açıb nə baş verdiyini soruşdum. Heç nə deyə bilmədi, dili-ağzı qurumuşdu elə bil. Axırıncı dəfə görmüş oldum onu.\nQarayanız qadın idi, saçlarını da həmişə arxada toplayıb sancaqlayırdı. Mənə çox yaxşılığı keçmişdi. Heç kimi tanımadığım o binada tez-tez halımı soruşurdu. Bilirdi ki, ikicanlıyam, xəstələnəndə maraqlanırdı, “Əynini qalın elə, bəhməz iç” deyirdi, qızı kimi məsləhət verirdi. Özünün qızı yoxuydu, ailə də qurmamışdı...\nYanğında dünyasını dəyişəndən sonra haqqında veriliş hazırlamışdılar. Müəllim yoldaşları danışırdı ki, ömrünü şagirdlərinə həsr eləmişdi elə bil. Deyirdilər elə hamıya yaxşılıq eləmək istəyirdi, kimin bir dərdi-səri olsa özünü qabağa atardı.\nŞeir də yazırmış, evdə özüylə bərabər yaşayan bacı və qardaşının bundan xəbəri yox idi. Bunu biləndə başa düşdüm ki, əslində, o evdə tənha imiş. Bacısı tez-tez onunla dalaşırdı. Qapını çırpıb gedəndə sakitcə evə çağırırdı onu. Çağırmağı özünə qalırdı.\nYanğın baş verəndə qorxusundan qaçıb çölə çıxmaq istəmiş, amma elə yarı yoldaca boğulub ölmüşdü Firəngiz müəllimə.\nHərdən fikirləşəndə ki, həyatda məni indiyəcən ən çox hansı mənzərə üzüb, o uşaq gəlir gözümün qabağına. Metroda ağlayan daun uşaq. Üç-dörd yaşlı sevimli bir oğlan uşağıydı.Qəşəng də geyindirmişdilər, nənəsiylə gedirdi. Amma niyə ağladığı bilinmirdi, səssiz-səssiz ağlayırdı. Heç birimiz heç nə edə bilmirdik, hamımız donub qalmışdıq elə bil. Bu vaxt qarşı oturacaqda oturan balaca bir qız uşağı gəlib gözünün yaşını sildi, kiritdi onu. Hamının ürəyi yerinə gəldi.\nTolstoyun əsəridi - bir yaşlı pinəçi olur. Cavan vaxtında həyat yoldaşı ölür. Ondan yadigar üç yaşlı oğlu qalır. (O biri uşaqları elə doğulan kimi ölüblərmiş). Oğluna meylini salır, böyüdüb başa çatdırır. Amma anasının xəstəliyini daşıyan bu uşaq da ölür.\nOğlunu torpağa verən pinəçi həyata nifrət eləməyə, Allahı qınamağa başlayır, ondan özünə ölüm arzulayır. Artıq kilsəyə də getmir. Bir gün dərviş həyatı yaşayan bir qohumu ona deyir, giley eləmə, a kişi, səni incidən özün üçün yaşamağındı, get “İncil”i tap oxu.\nPinəçi “İncil”i oxumağa başlayır, dərdi-tasası azalır. Əvvəllər içib söyüş söyərək yatan adam indi şükr eləyərək yerinə girir. Bir gün “İncil”i oxuyanda fikirləşir ki, kaş Allah mənim qonağım olaydı. Bu dəm bir səs eşidir, deyir sabah sənin qonağın olacam.\nSəhəri gün soyuqda küçədə qalan süpürgəçi kişini evinə gətirib ona şorba verir. Çölə çıxanda görür ki, bir qadın da yaman üşüyür, ona da gətirib paltosunu verir. Sonra acından alma oğurlayan uşağı satıcının əlindən alıb almanın pulunu ödəyir.\nGün beləcə keçir. Pinəçi yatmaq üçün yerinə uzananda yenə səs eşidir:\n– Məni tanımadın? Mən bu gün sənin yanına gəlmişdim…\nBunu eşidəndə gözünün qabağına evinə gətirib şorba verdiyi kişi, paltosunu bağışladığı qadın, alma aldığı oğlan gəlir. Ayağa qalxıb “İncil”i oxumağa başlayır: “Mənim kiçik qardaşıma yardım edən mənə yardım edib”.\nOnun qəbir daşının üstündə bu sözlər yazılır: “Harda sevgi varsa, orda Allah var…”\nO əlil kişi də Allahdı, Firəngiz müəllimə də, daun olan yaşıdını kiridən qızcığaz da. Süpürgəçi kişi də Allahdı, üşüyən qadın da, alma oğurlayan uşaq da.\nBiz isə Allahı göydə axtarırıq. Ona görə də tapa bilmirik…


Bürclər – 5 avqust » XezerPress.az\nBürclər – 5 avqust\n16 dəfə baxılıb 5-08-2019, 09:18\nQoç – Heç də pis gün deyil. Hadisələrin nisbətən ləng axarından narahat olmayın, qıcıqlanmayın. Yaxın ətrafınızdakı insanları tələsdirməyin və olaylara süni təkan verməyin.\nYaşamın aram ritminə uyğunlaşın. Bu minvalla anlayacaqsınız ki, qüvvələrinizə qənaət edə bilirsiniz.\nSəbrli, dözümlü olun, emosiyaların tələsinə düşməyin.\nÇətin məsələlərin həlli və müzakirəsi üçün yaxşı gündür. Mühüm görüşü günorta saatlarında keçirin. Məhz bu zaman həmsöhbətlə asanlıqla dil tapa bilərsiniz.\nBuğa – Yeni perspektivlər və cazibədar imkanların yarandığı gündür. Vədlər verən və nələrdənsə bəhs edən insanlara asanlıqla inanmayın.\nİndi arxasınca getməyə hazır olduğunuz, inandığınız insandan əslində mümkün qədər uzaq durmalısınız.\nMaliyyənizlə risk etməyin.\nSəfərə yollanmaq fikrinə düşsəniz, ailə üzvlərinizi də unutmayın. Tənha iş və təkbaşına fəaliyyət üçün uğursuz gündür.\nAxşam saatlarında şəxsi münasibətlərlə bağlı əhəmiyyətli qərar qəbul etməyin.\nƏkizlər – Qarışıq, laübalı, mürəkkəb gündür. Hədsiz dərəcədə kəmhövsələ olmayın. Aqressiv davranmayın. Diqqətli, sayıq, həssas olun. Hövlnak qərarlar verməyin.\nSoyuqqanlı olsanız, bədxahlarınız pərişan qala bilər.\nKonstruktiv ideya hasil edərək onu gerçəkləşdirməyə çalışın. Ən maraqlı imkanlarla üzləşə bilərsiniz.\nUğurlu olun, işgüzar əlaqələr və şəxsi münasibətlər sahələrində qayda yaradın.\nGünün ikinci yarısında alacağınız təklifi rədd etməyin.\nGəlir istisna deyil. Çəkinməyin, risk edin.\nXərçəng – Sakit gündür. Qüvvələrinizi toplayın, səylərinizi cəmləşdirin, yaşam arealı və işlərinizdə qayda yaradın.\nSizdən xaruqələr tələb olunmur. Məsuliyyətli və yaxın perspektivdə işlərinizə ciddi təsir edəcək qərarlar qəbul etməyin. Cari işlərin öhdəsindən gəlin, gələcək barədə düşünün. Gərəkli insanlarla görüş, istənilən formalı ilkin razılaşmaların əldə edilməsi üçün yaxşı gündür.\nAlış-verişdə bədxərclik etməyin. Pullarla bu gün asanlıqla vidalaşsanız da, sonradan belə hərəkətlərinizə görə peşman ola bilərsiniz.\nSəfər və ya səyahət planlaşdırıbsınızsa, təşkilati məsələlərin həlli üçün vaxta qənaət etməyin. Ləngimə və təxirəsalmalar sizi təbdən çıxarmasın.\nŞir – Diqqətli olun. Kiçik və ilk baxışdan önəmsiz təsir bağışlayan məsələlərə diqqətlə yanaşın. Yalnız belədə yalan və səhvlərin qarışığını aydın görə bilərsiniz.\nSizə bəlli, hamının agah olduğu faktlar kimi təqdim olunan məsələlər əslində müəmmalı ünsürlər ola bilər. Bədxahların sizə qurduqları tələyə düşməmək üçün soyuqqanlı davranın.\nYaşlı, təcrübəli dost və qohumların biliklərindən istifadə edin. Bu minvalla öz səhvləriniz bahasına təcrübə qazanmaq məcburiyyətindən qurtula bilərsiniz.\nMaliyyə itkiləri istisna deyil.\nPlanlaşdırılmamış alış-verişdən, şübhəli layihələrə sərmayə yatırmaqdan qurtulun.\nQız – Bu gün nüfuzlu şəxsdən dəstək almaq, ciddi uğura nail olmaq şanslarınız var.\nMövqelərinizi möhkəmləndirin. İrəliyə doğru hərəkətə mane olan daxili sədləri dəf edin.\nQətiyyət və enerjili davranış bir sıra problemlərin öhdəsindən gəlməyə yardım edə bilər. Şəxsi münasibətlərdə təşəbbüskar olun.\nLakin bu gün bütün işlərin asanlıqla alınacağını düşünməyin. Müqavimət və ya dəf olunmayacaq güclə qarşılaşmaq şansınız az deyil.\nGünün ikinci yarısında diqqətli, sayıq olun. Xoşagəlməz hadisələri, proseslərin uğursuz axarını hiss edin.\nTərəzi – Əlverişli, uğur vəd edən gündür. Enerjili və aktiv olun. Belədə çox işlərin öhdəsindən gələ bilərsiniz. Ən müxtəlif məsələləri həll edin, qətiyyətli olun.\nÇətinlik yaranarsa, köhnə dostlar və ya yaxşı tanışlardan birindən yardım istəyə bilərsiniz. Onlar yardımlarını əsirgəməyəcəklər.\nİstənilən mürəkkəb işin çözülməsi üçün günün ikinci yarısı daha əlverişlidir.\nÇətinliklər sizi qorxutmamalıdır.\nÜnsiyyətdə qəfil problemlər yarana bilər. Həddən ziyadə sərt, aqressiv olmayın. Gərəkdiyindən artıq təzyiqə əl atmayın. Əks cins mənsubuna inana bilərsiniz.\nAlış-veriş üçün uğurlu gündür. Tikintiyə, təmirə, köçə başlamaq olar.\nƏqrəb – Rutin, yeknəsəq gündür. Darıxa bilərsiniz. Yeni perspektivlər və imkanlar yaranmasa da, ötənlərdə yol verdiyiniz səhvləri xatırlayaraq onları saf-çürük edin.\nYeni yanlışlıqlara yol verməmək üçün optimal davranış modelini seçin.\nLakin bu işlə çox məşğul olaraq vaxtınızı təhlilə sərf etməyin. Yeni təəssüratların yoxluğundan depressiyaya qapılmayın.\nYaxınlarınızla dil tapın, fikir ayrılıqlarını aradan qaldırın, mübahisələrə son qoyun.\nSevdiyiniz insana xoş sürpriz edin.\nAxşam saatlarında romantik görüş ola bilər.\nOxatan – Gün yeni üfüqlər, yeni imkanlar vəd edir. Gərəkli və faydalı işlər görməyə çalışın. İntuisiyanız o qədər güclənəcək ki, ehtimallarınızın dəqiqliyinə təəccüblənəcəksiniz.\nƏtrafınızdakı insanların məsləhətlərinə qulaq asın. Ezoterika, mistikaya marağınız arta bilər. Amma ifrata varmayın, təsadüflərə olduğundan artıq dəyər verməyin uğursuzluğu müxtəlif ehtimallarla izah etməyin.\nAktiv, enerjili, qarşınıza qoyduğunuz məqsədə çatmaq üçün qətiyyətli olun.\nPlanlarınızın asılı olduğu insanla münaqişəyə başlamayın.\nOğlaq – Sakit təhlil və uzunmüddətli planlaşdırma üçün əlverişli, pis olmayan zamandır. Dəqiqlik, səliqə, səbir tələb edən işlərlə məşğul olmaq mümkündür.\nYaradıcılıq məsələlərinin çözümündə böhran var.\nMüstəqil düşünün, qeyri-standart qərarlar verin.\nBaşqalarına bənzəməyə çalışmayın.\nXeyli vaxtdan bu yana diqqətinizi və birbaşa müdaxilənizi tələb edən ailə problemini çözün.\nTəşkilatçılıq bacarıqlarınızdan bəhrələnin. İştirakınız və maliyyə məsrəfləri olmadan həlli alınmayan işləri çözün.\nAxşam saatları günün stressindən qurtulun.\nDolça – İşlə bağlı problemlərin öhdəsindən gələcəksiniz. Lakin ciddi və əhəmiyyətli uğur barədə düşünün.\nKiçik nəticələrlə kifayətlənsəniz, rəqib və bədxahlar daha böyük nailiyyətlər əldə edəcəklər.\nDanışıqlar və sövdələşmələrdə ehtiyatlı olun. Sonradan yerinə yetirilməsi çətin vədlər verməyin.\nGünün ilk yarısında yaşam potensialı yüksək olmasa da, saatlar keçdikcə durum normaya düşəcək.\nGünün ikinci yarısında az qidalanın, tamahkarlıq etməyin.\nYarımçıq qalmış işləri tamamlayın. Məntiqi nəticə hasil edin.\nBalıqlar – Günün əsas problemi davranışınızdır. Əvvəlcə addım atıb, sonra düşünməyin. Düşünülməmiş və planlaşdırılmamış əməlləriniz qəribə, ekstravaqant olmaqla yanaşı, çox pis fəsadlara səbəb ola bilər.\nNüfuzlu və güclü düşmən qazana bilərsiniz.\nSizə ən yaxın insanlarla münasibətlərdə də hər şey normal deyil. Yalnız istək və prioritetlərinizi düşünməyin. Ətrafınızdakı insanlar belə davranışdan inciyə bilərlər.\nAilədə problemlərin yaranmasının qarşısını almaq üçün mülayim, həssas olun. Qaba davranmayın.\nAxşam saatlarında günün sonuclarını götür-qoy edin.\nBürclər – 28 dekabr\nBürclər – 21 dekabr\n109 şəhidin 185 vərəsəsinə birdəfəlik pul veriləcək\n660 bal toplayan abituriyent görün haranı SEÇDİ — VİDEO\nRəşad Atakişiyevlə vida… - Foto\nMəşhur aparıcının evliliyi 15 ay çəkdi: “Həyatımda başqa kişi yoxdur”\nHüseyn 35 yaşında tələbə oldu\nŞəki Xan Sarayı açıldı\nXalq artisti Yalçın Rzazadənin səhhəti ilə bağlı son durum açıqlanıb\nAYB sədrliyi uğrunda mübarizə qızışdı – şok açıqlamalar, ittihamlar\nİntim drenaj - Zamin Hacı yazır\nKriminal avtoritetlər yeni qanunda BOŞLUQLAR TAPDILAR\nSabirabadda 72 yaşlı el ağsaqqalı “gözümçıxdıya salınıb”-ŞOK OLAY- VIDEO\nZauru tənqid etdilər — Ayıbdı, yekə kişisən, sənə yaraşmır -FOTOLAR\nİbrahimbəyova Bakıda yeni möhür verilməsinə sərt reaksiyalar\nQızıl-gümüş bazarında son qiymətlər\nXırdalanda təmir işləri qəzaya səbəb oldu – FOTO – VİDEO\nHacıqabulda ağır yol qəzası olub, ölən və xəsarət alanlar var\nBürc: 21 Avqust\n“WhatsApp” da barmaq izinə keçir\nBürclər: 20 avqust\nBürclər – 19 avqust


Taxıl biçininin itkisiz və mütəşəkkil həyata keçirilməs...\nTaxıl biçininin itkisiz və mütəşəkkil həyata keçirilməsi üçün mexanizatorlar maarifləndirilir\n“Aqrolizinq” ASC cari ildə taxıl biçininin itkisiz və mütəşəkkil həyata keçirilməsi üçün mexanizatorların maarifləndirilməsi ilə bağlı regionlarda görüşlər təşkil edir.\nAprel ayının 17-də “Aqrolizinq” ASC-nin Sabirabad regional nümayəndəliyi üzrə Neftçala, Salyan, Saatlı, İmişli, Hacıqabul rayonları, aprel ayının 18-də isə “Aqrolizinq” ASC-nin Ağcabədi və Cəlilabad regional nümayəndəlikləri üzrə Beyləqan, Xocavənd, Zərdab, Füzuli, Biləsuvar, Masallı, Yardımlı, Lənkəran, Lerik, Astara rayonları daxil olmaqla ümumilikdə 11 rayonun mexanizatorları, Cəmiyyətin məsul şəxsləri və Dövlət Aqrar İnkişaf Mərkəzlərinin direktorlarının iştirakı ilə geniş müşavirə keçirilib.\nMüşavirədə 2019-cu ilin taxıl biçini üzrə yaradılmış işçi qrupunun fəaliyyəti, iş prinsipi, biçinin təşkili ilə bağlı əlaqəli mexanizmin qurulması və mexanizatorların biçini növbəli şəkildə biçməsinə riayət etməsi istiqamətində maarifləndirici işlər aparılıb. Bildirilib ki, bu il başlayacaq taxıl biçini mövsümündən etibarən “Aqrolizinq” ASC-nin balansında olan kombayn və texnikalar vasitəsilə ilk növbədə sahəsi 50 hektardan aşağı olan fermerlərin taxıl sahələrinin biçilməsinə üstünlük veriləcək.\nTədbirdə mexanizatorların problemləri dinlənilib və problemlərin həlli istiqamətində işlər görülüb, onların sualları cavablandırılıb.\nQeyd edək ki, regionlarda taxıl biçininə hazırlıqla bağlı tədbirlər mütəmadi davam etdirilir. Növbəti həftə “Aqrolizinq” ASC-nin Yevlax, Bərdə və Şəmkir Regional Nümayəndəliyi üzrə maarifləndirici görüşlər keçiriləcək.


“Bu film İbrahimbəyovun xalqına qarşı püskürdüyü nifrətidir” – MÜSAHİBƏ | Online ictimai-siyasi qəzet\nTarix: 24.05.2018 | Saat: 19:30:00\nGündəmdə üç il əvvəl – 2015-ci ildə çəkilmiş “Qafqaz üçlüyü” filmidir. Ssenari müəllifi Rüstəm İbrahimbəyov, rejissoru Eldar Şengelaya olan film ciddi müzakirərlərə səbəb olub. “Qafqaz üçlüyü” filmində azərbaycanlıların vəhşi, qəddar, riyakar, mədəniyyətsiz, milli kökü olmayan obrazda, ermənilərin isə alicənab, sülhsevər, “vəhşi türkün qurbanı” kimi təqdim olunması etirazla qarşılanıb.\nFilmin başlanğıcında tamaşaçılara azərbaycanlı uşağın qorxaq obrazı fonunda mərd, güclü, təmənnasız və geniş ürəkli erməni uşağının obrazı təqdim olunur. Azərbaycanda yaşayan erməni əsilli bir şəxsin kənd uşaqları tərəfindən quyuya atılaraq, daşlanır.\nHətta öldürülən oğlunun xəbərini almaq niyyətilə Azərbaycana gələn erməninin sonda hava limanında sərhəd xidmətinin əməkdaşı tərəfindən qəddarcasına döyüldüyü təsvir olunur.\nHafta.az xalq artisti Nurəddin Mehdixanlının filmlə bağlı müsahibəsini təqdim edir.\n- Filmə baxmısınızmı?\n- Bəli, baxmışam, xəbərim var.\n- Bu, son illərdə Azərbaycana, bütün dünyadakı millətimizə qarşı aparılan ən xain təxribatlardan biridir. Azərbaycanlı olasan, özünü bu millətdən sayasan, amma mənsub olduğun xalqa xəyanət edəsən, millətini bu formada aşağılayasan... Nə bilim, bu heç bir məntiqə sığmır. Öz uğursuzlğunun hikkəsini, nələrinsə acığını bu formada nifrətə çevirmək qeyri-insani hərəkətdir.\n- Siz hesab edirisiz ki, bu film Rüstəm İbrahimbəyovun hansısa uğursuzluğunun təzahürüdür?\n- Məncə, bu film onun siyasi uğursuzluğunun hikkəsindən doğulub. Böyük tarixi, mədəniyyəti olan bir milləti bu şəkildə aşağılamaqla, təhqir etməklə şəxsi uğursuzluğa bərabər tutmaq lazım deyildi. Bu film “Qafqaz üçlüyü” deyil, şeytan üçlüyüdür. Bu cinayətdir və bunu bir sənət adamının etməsi daha ağırdır. Bundan sonra Rüstəm İbrahimbəyova azərbaycanlı demək, Azərbaycan yazıçısı demək nə dərəcədə doğrudur?\n- Sənət adamları olaraq hansısa formada etirazınız olacaqmı?\n- Sənət adamının etirazı bu məsələni ictimailəşdirmək, münasibət bildirmək ola bilər. Digər hüquqi məsələlər var ki, o artıq bizim səlahiyyətimizdə deyil. Bu şəxs xalqına xəyanət edib, bir ölkəni, bir xalqı təhqir edib və hesab edirəm ki, Azərbaycan dövləti bu məsələni cavabsız qoymayacaq. Baxmayaraq ki, biz bəzən düşmənlərimizə də humanist davranırıq və əvəzində xəyanət görürük. Amma bu məsələ ona görə ağıryüklüdür ki, bunu bizə öz içimizdən olan biri edir. Özü də kifayət qədər ictimai nüfuzu olan biri. Bu çox ağrılı, bağışlanılmaz haldır.\n- İbrahimbəyov “Yaradıcılıq azadlığım var” deyə özünü sığortalaya bilərmi? Çünki çox vaxt belə əsərlər bir sənət numunəsi olaraq qəbul olunur...\n- Qətiyyən. İstənilən mövzu barədə əsər də yazmaq olar, film də çəkmək olar. Amma bu, milləti aşağılamadan, təhqir etmədən olmalıdır. Heç bir böyük istedada icazə verilmir ki, milləti aşağılasın, tarixi faktları təhrif eləyib öz fantaziyasına uyğun film çəksin. Bu sənət nümunəsi deyil, qərəzdir! Yüz illərdir ermənilər rus imperilaizminin kölgəsində gizlənərək Azərbaycan xalqına qarşı cinayətlər tördərilər. Torpağı işğal olunan biz, soyqırıma məruz qalan biz, 20 faiz doğma torpağı bu gün də erməni əlində olan biz, amma günahsız göstərilən ermənidir. Bu boyda faktları hansı sənət nümunəsi ilə ört-basdır eləmək olar? Bu bir filmdir və buna yüz milyonlarla insan baxacaq, bu filmə baxanlar Azərbaycan xalqı haqqında nə fikirləşəcəklər? Bu illərdir aparılan işlərə nə qədər zərbə vurur, bunun fərqindəyikmi? Heç kəsə o ixtiyar verilməyib ki, tarixi faktları təhrif edib, tarixi həqiqətləri bədii yozum vasitəsilə dəyşidirib, haqlıya haqsız, haqsıza haqlı donu geyindirsin. Bu, Azərbaycan xalqına xəyanətdir. Bu, sənət nümunəsi deyil, bir insanın xalqına qarşı püskürdüyü nifrətidir. Varmı elə bir erməni filmi ki, orada bizim haqqımızda yüksək fikir deyilir? Yoxdur! Ola bilməz!\n- Belə sənət nümunələri olmasın deyə, müharibə şəraitində yaradıcı adamlar üçün xüsusi senzura tətbiq olunmalıdırmı?\n- Hər bir insanın senzurası onun vicdanıdır!\n09.11.2018 Azərbaycan Prezidentinin rəhbərliyi ilə uğurlu xarici siyasət fəaliyyəti həyata keçirilir - Hikmət Hacıyev\n08.11.2018 “Azərbaycan dili və dilçiliyi ilə bağlı bir çox problemlər mövcuddur” – Cahid İsmayıloğlu\n07.11.2018 Münaqişənin həllinin Ermənistana gətirəcəyi inkişaf barədə konkret ismarıclar son vaxtlar beynəlxalq ictimaiyyət tərəfindən tez-tez səslənir - Elmar Məmmədyarov\n01.11.2018 “Papaqçılıq sənətinin sirlərini yəhudi ustadan öyrəndim” - MÜSAHİBƏ\n24.10.2018 "Babam Qurban Pirimovun sənətini layiqincə davam etdirməyə çalışıram" - MÜSAHİBƏ


Azərbaycan rabitəsi zəngin tarixi köklərə malikdir. Belə ki, Hülakilər dövlətini iqtisadi və siyasi böhrandan qurtarmaq üçün Qazan xan hələ 1303-cü ildə poçt sahəsində islahatlar həyata keçirmişdir. 1501-ci ildə isə Şah İsmayıl Xətai tərəfindən poçt rabitəsinin dövlət səviyyəsində təşkilinin təməli qoyulmuşdur. 1881-ci il 6 dekabr tarixində isə "Nobel qardaşları cəmiyyəti" tərəfindən Azərbaycanda rəsmi olaraq ilk telefon xətti istismara verilmişdir. Beləliklə, XIX əsrin sonları, XX əsrin əvvəllərində Bakıda sürətlə inkişaf etməkdə olan neft sənayesi ilə bərabər telefon rabitəsi də inkişaf etmiş, o dövr üçün geniş telefon şəbəkəsi yaradılmışdır.\nÖlkəmizdə yüksək texnoloji tutumlu və yüksək rəqabətli iqtisadiyyatın qurulmasında İKT-nin rolunu genişləndirmək, infrastrukturun modernləşdirilməsi, sahə üzrə iqtisadi-təşkilati islahatların aparılması Azərbaycanın informasiya tranziti ölkəsinə çevrilməsinə xidmət edəcəkdir. Bunun üçün bir neçə perspektiv layihələr üzrə əməli iş görülür. Onların sırasında kosmik sənayənin inkişaf etdirilməsi, növbəti telekommunikasiya peyklərinin orbitə göndərilməsi, tarixi İpək Yolunun keçdiyi Şərqi Avropa, Yaxın Şərq və Mərkəzi Asiya ölkələrini birləşdirən "Trans-Avrasiya Super İnformasiya Magistralı"ı (TASİM) layihələrinin adını çəkmək olar.\nAzərbaycan Respublikası Prezidenti İlham Əliyevin 12 yanvar 2018-ci il tarixli "Nəqliyyat, rabitə və yüksək texnologiyalar sahəsində idarəetmənin təkmilləşdirilməsi ilə bağlı bəzi tədbirlər haqqında" müvafiq Fərmanı bu sahədə effektiv idarəetmənin və dövlət siyasətinin həyata keçirilməsinə böyük imkan yaratdı.\nDünyada ən dinamik inkişaf edən informasiya-kommunikasiya texnologiyaları sahəsi respublikamızda da prioritet sahə olmaqla, daim dövlət qayğısı ilə əhatə edilib. "Azərbaycan Respublikasında informasiya cəmiyyətinin inkişafına dair 2014-2020-ci illər üçün Milli Strategiya"da və "Azərbaycan Respublikasında telekommunikasiya və informasiya texnologiyalarının inkişafına dair Strateji Yol Xəritəsi"ndə sahənin inkişafı ilə bağlı konkret hədəflər müəyyən edilib. Bu istiqamətdə cari ilin 9 ayı ərzində Nəqliyyat, Rabitə və Yüksək Texnologiyalar Nazirliyi tərəfindən bir çox işlər görülüb və layihələr həyata keçirilib.\nGörülən işlərin nəticəsi olaraq ölkə əhalisinin 80 faizdən çoxu internet istifadəçisidir. Əhalinin və turistlərin ictimai yerlərdə internetə daha rahat çıxışını təmin etmək üçün Bakının 20 parkında "İctimai Wi-Fi" istifadəyə verilib.\nÖlkəmizdə "Açıq Hökumət Məlumatları"nın geniş tətbiqinə başlanılıb və Açıq Hökumət Məlumatları Portalı yaradılıb. Hesabat dövründə portalda olan açıq məlumatların sayı 655-ə çatdırılıb.\nVətəndaşların telekommunikasiya, poçt və digər xidmətlərlə daha keyfiyyətli təmin olunması məqsədilə "Şəbəkə" xidmət mərkəzləri yaradılır. "Bakıda və regionlarda onların sayı 9-a çatdırılıb. Yeri gəlmişkən qeyd edim ki, bu gün Bakı Beynəlxalaq Avtovağzalı ərazisində 9-cu "Şəbəkə" istifadəyə verilir. Gələcəkdə bu layihə davamlı olaraq həyata keçiriləcək.\nAzərbaycana gətirilir və "Azərpoçt" tərəfindən tranzit poçt kimi emal olunaraq, artıq dünyanın 20-dək ölkəsinə çatdırılır. Poçtdaşımaları "Silk Way" və "Azal" aviaşirkətləri vasitəsilə həyata keçirilir.\nBakıda və Abşeron yarımadasında televiziya və radio proqramlarının keyfiyyətli və fasiləsiz yayımının təşkili üçün yeni alternativ "Gənclik" teleqülləsi istifadəyə verilib.\n"Yüksək Texnologiyalar Parkı"nın "Mars Academy" şirkəti ilə əməkdaşlığı çərçivəsində məktəblilər üçün "Robitiks" kursları təşkil edilib.\nBelə ki, Dünya İqtisadi Forumunun 2018-ci il üzrə "Qlobal Rəqabətqabiliyyətlilik Hesabatı"nın "Qlobal Rəqabətqabiliyyətlilik İndeksi"ndə Azərbaycan dünyanın 140 ölkəsi arasında 69-cu yerdədir.\nÖlkəmiz sözügedən hesabatın "Əlverişli mühit" bölməsinin "İnstitutlar" göstəricisi üzrə 58-ci, "İnfrastruktur" göstəricisi üzrə 46-cı, İKT-nin istifadə səviyyəsi göstəricisi üzrə 69-cu yerdə qərarlaşıb.\nBundan başqa, ölkəmiz İKT-dən istifadə səviyyəsi göstəricisinin hər 100 nəfərə düşən mobil abunəçiləri alt göstəricisi üzrə 97-ci yeri, hər 100 nəfərə düşən mobil genişzolaqlı abunəçiləri göstəricisi üzrə 88-ci yeri, hər 100 nəfərə düşən sabit genişzolaqlı internet abunəçiləri göstəricisi üzrə 53-cü yeri, hər 100 nəfərə düşən fiber-optik internet istifadəçiləri göstəricisi üzrə 55-ci yeri, İnternet istifadəçiləri göstəriciləri üzrə 36-cı yeri tutub. "İnternet istifadəçiləri" göstəricisinə görə ölkəmiz digər MDB ölkələri ilə müqayisədə liderdir.\nBununla yanaşı, Azərbaycan hesabatın "İnnovativ Ekosistem" bölməsinin "Biznesin dinamikliyi" göstəricisi üzrə dünyanın 140 ölkəsi arasında 31-ci yerdə, "İnnovasiya potensialı" göstəricisi üzrə isə 71-ci yerdədir.\nAzərbaycanda ilk dəfə olaraq bu il beynəlxalq "İnnovasiyalar həftəsi" keçirilib\n26-30 oktyabr tarixlərində Nəqliyyat, Rabitə və Yüksək Texnologiyalar Nazirliyinin Heydər Əliyev Mərkəzi ilə birgə keçirdiyi layihə çərçivəsində yüksək texnologiyalar, innovasiyalar sahəsində ən son yeniliklərlə tanışlıq, konfrans, forum və yarışlar təşkil olunub, dünyanın ən ağıllı robotu hesab olunan "Sofiya" Bakıya gətirilib.\n"İnnovasiyalar həftəsi"nin Nəqliyyat, Rabitə və Yüksək Texnologiyalar Nazirliyinin dəstəyi ilə Birləşmiş Millətlər Təşkilatının İnkişaf Proqramı tərəfindən təşkil olunan ilk əsas tədbirində "Bilik iqtisadiyyatı – Azərbaycanın innovasiya yol xəritəsi layihəsi" təqdim olunub.\nÖlkəmizdə ilk dəfə olaraq "Əşyalar İnterneti" laboratoriyalarının yaradılmasına dair Anlaşma Memorandumu imzalanıb.\nMemorandum nazirliyin tabeliyindəki "İnformasiya-Kommunikasiya Texnologiyalarının Tətbiqi və Tədrisi Mərkəzi" MMC ilə "Microsoft Azərbaycan" arasında baş tutub.\nBu həftə çərçivəsində "İdeyadan Biznesə" startap turlarının respublika üzrə qalibləri də seçilib.\nQeyd edək ki, "İdeyadan Biznesə" zamanı 7 ay ərzində respublikanın ayrı-ayrı şəhər və rayonlarında keçirilən startap turuna 2 mindən çox iştirakçı qatılıb, ümumilikdə seçilən 75 komandadan 15-i respublika finalında iştirak hüququ qazanıb.\nMilli finalda qalib gələn layihə sahibləri 24-cü "Bakutel" Beynəlxalq Telekommunikasiya, İnnovasiya və Yüksək Texnologiyalar sərgi-konfransı çərçivəsində layihələrini təqdim etmək imkanı da əldə ediblər.\nYeri gəlmişkən qeyd edək ki, bu il peşə bayramı həm də "Bakutel-2018" sərgi-konransının keçirildiyi günlərə təsadüf edir.\nSərgi-konfrans bu gün də işini davam etdirir. Azərbaycan Respublikasının Prezidenti İlham Əliyev, birinci xanım Mehriban Əliyeva, qızları Leyla Əliyeva və Arzu Əliyeva dekabrın 4-də Bakı Ekspo Mərkəzində XXIV Azərbaycan Beynəlxalq Telekommunikasiya, İnnovasiya və Yüksək Texnologiyalar Sərgisi - "Bakutel-2018"də iştirakı sərginin nüfuzunu artırır.\nNəqliyyat, Rabitə və Yüksək Texnologiyalar Nazirliyinin tabeli qurum və müəssisələri eyni milli pavilyonda məhsul və xidmətlərini, həyata keçirdiyi layihələri təqdim edəcəklər. Pavilyonda telekommunikasiya, poçt, yüksək texnologiyalar, o cümlədən nanotexnologiyalar, "Elektron imza" infrastrukturu, "Data Mərkəzi"n "bulud" texnologiyası əsasında xidmətləri üzrə həyata keçirilən layihələr və əldə edilmiş ən son nailiyyətlər, eləcə də nazirlik tərəfindən dəstək alan bir sıra startap layihələri nümayiş olunur.\nƏnənəvi "Bakutel" sərgisi təkcə informasiya texnologiyaları sahəsində əldə olunan nailiyyətlərin nümayişi ilə məhdudlaşmır. Sərgi işgüzar konfransların, perspektivli əməkdaşlıqların, rəqəmli gələcəyin yeni aspektlərinin formalaşması üçün qlobal platforma rolunu oynayır.\nABŞ-ın “SpaceX” şirkəti “Starship” raketinin Cənubi Texasda yerləşən zavodda 100 nəfərlik sərnişin tutu\n2019-cu ildə tərtibatçılara yeni “5G” standartını dəstəkləyən “IoT”-modullar əlçatan olacaq ki, bu da beşi\nKaliforniya Universitetinin mühəndisləri qışın soyuğuna və yayın istisinə qarşı qeyri-adi mübarizə üsul


Ləğv edilən MTN-in Akademiyası necə fəaliyyət göstərəcək? - Azinforum.az İnformasiya Portalı\nAna səhifə / Siyasət / Ləğv edilən MTN-in Akademiyası necə fəaliyyət göstərəcək?\nLəğv edilən Milli Təhlükəsizlik Nazirliyinin Heydər Əliyev adına Akademiyasının gələcək fəaliyyətinin hansı şəkildə qurulacağı məsələsinə aydınlıq gətirilib.\nTrend-in məlumatına görə, Milli Təhlükəsizlik Nazirliyinin əsasında yaradılan Dövlət Təhlükəsizlik Xidmətinin nümayəndəsi Arif Babayev ANS TV-yə müsahibəsində bildirib ki, bundan sonra Akademiya Azərbaycan Dövlət Təhlükəsizlik Xidmətinin Heydər Əliyev adına Akademiyası kimi öz fəaliyyətini davam etdirəcək.\nOnun sözlərinə görə, sadəcə, Akademiyanın indiki fomatda deyil, daha mütərəqqi, müasir tədris, təlim aspektlərini nəzərə alaraq öz fəaliyyətini daha da təkmilləşdirməsi prioritet kimi qarşıya vəzifə qoyulub: “Akademiyada mövcud olan kafedraların sayının azaldılması nəzərdə tutulub. Eyni zamanda, Azərbaycan Respublikasının təhlükəsizliyinin təmin olunması və Azərbaycanın təhlükəsizliyinə mümkün təhdidlər nəzərə alınaraq, regional və beynəlxalq təhlükəsizlik arxitekturasında baş verən son yeniliklər, dəyişikliklər hamısı nəzərə alınaraq tədrisdə müvafiq təkmilləşdirmə işləri aparılacaq”.\nÖncəki MTN “8-ci kilometr” bazarını necə ələ keçirib? – bazara hələ də Akif Covdarovun adamı nəzarət edir\nNövbəti Azərbaycan bu il qızıl istehsalını 21% artırıb


Kamal Abdulla Nobel ala biləcəkmi?\nBu günlərdə yazıcı Kamal Abdullanın əsərinin Nobel mükafatına namizədliyinin qeydə alınması bu məsələ ilə bağlı müxtəlif yanaşmaları gündəmə gətirib.\nÖtən əsrin 70-ci illərində Azərbaycanın tanınmış cərrahı Mustafa Topçubaşovun və fizioloq Qəhrəman Qəhrəmanovun Nobel mükafatına namizədliklərinin qeydə alınmasından sonra ədəbiyyat sahəsində bu\nhadisənin təkrarlanması sevindirici olmaqla yanaşı, bəzi suallara da yol acır. Bəllidir ki, Alfred Nobelin sərvətinin bu gün nüfuzlu mükafat şəklində verilən kifayət qədər böyük hissəsi o zaman dünyanın əsas neft şirkətlərindən biri olan Nobel Brothers Petroleum Production Company-dən, Bakı neftindən qazanılan milyonlar hesabına formalaşıb. Amma indiyədək bu mükafat Şimali Azərbaycandan heç bir azərbaycanlıya qismət olmayıb. Düzdür, Bakıda yəhudi ailəsində doğulan Lev Landau "İxtiraçılığın riyazi nəzəriyyəsi"kəşfinə görə həmin mükafata layiq görülüb. Elə Cənubi Azərbaycandan Şirin İbadi də bu ödülü alıb. Amma söhbət\nŞimali Azərbaycandan və buradakı azərbaycanlılardan gedir.\nTəbii ki, mükafat fondunun Bakı neftinin pulları hesabına təsis edilməsi Nobelin layiq oldu-olmadı azərbaycanlılara verilməsinə əsas vermir. Amma hər halda, bu nüfuzlu mükafatdan bizim payımıza da düşməsi sevindirici və şirin olardı.\nBu paydan bizə də düşsə...\nElə Nobel ödülünün tədqiqatçısı, fəlsəfə doktoru, Nobel mükafatı haqqında iki kitab müəllifi olan Etibar Əliyev də buna mənəvi haqqımızın catdığını söyləyir (Yeri gəlmişkən, Nobel mükafatı ilə bağlı bu günədək daha iki müəllif - millət vəkili\nQənirə Paşayeva və Macarıstandakı səfirimiz Vilayət Quliyev də kitab yazıblar). E.Əliyev deyir ki, Sovet dövründə iki fəxrimiz bu mükafatı almağın bir addımlığında olub: "Hətta Mustafa Topçubaşova və fizioloq Qəhrəman Qəhrəmanova dəvətnamə də göndərilib. Professor Qəhrəman Qəhrəmanovla söhbətimizdən məlum oldu ki, onların namizədliklərini bir Nobel mükafatı laureatı həkim irəli sürübmüş. Bunu onlara Macarıstanda keçirilən elmi simpoziumda başqa bir nobelçi həkim söyləyib. Ancaq Topçubaşov və Qəhrəmanovun işləri Nobelə layiq olsa belə Sovet rejimi onlara mükafatı qəbul etməyə imkan verməyəcəkdi. Və belə\ndə oldu. Kommunistlərin əsas qəzetlərində Nobelin şəxsiyyətini və mükafatı təhqir edən seriya yazılar dərc olunmağa başladı. Bu hərəkətlərdən sonra Nobel Komitəsində bir daha bu iki Azərbaycan aliminin adı çəkilmədi. İndi isə belə bir maneə yoxdur. Azərbaycandan da Nobel mükafatına layiq kifayət qədər işlər var. Onlardan biri də Kamal Abdullanın namizədliyi qeydə alınan əsəridir. Mən inanıram ki, o bu ödülə layiq görüləcək".\n"Nobel ona sözün əsl mənasında layiq olanlara verilir"\nO ki qaldı Bakı neftindən qazanılan milyonlar hesabına Nobel qardaşlarının adına təsis edilən mükafatdan bizə pay düşməməsinə, E.Əliyev deyir: "Mən inanmıram ki, yuxarıda danışdığım məsələdən başqa bunu əngəlləyən hansısa hadisə olsun. İndiyədək bu mükafatın verildiyi işlər göstərir ki, Nobelin təqdim olunmasında hər hansı qərəzli yanaşma olmayıb. Nobel Komitəsi çox şəffaf şəkildə gizli sorğu keçirərək mükafatın laureatlarını müəyyən edir. Belə halda bizə heç bir yad münasibətdən söhbət gedə bilməz. Əgər Nobelə layiq kəşf varsa, dünyanın aparıcı institutları buna biganə qalmayacaqlar".\nBakı nefti və Nobel qardaşları\nSonda bir necə kəlmə də, Fond və onun sahibləri olan Nobel qardaşlarının Azərbaycana gəlişi barədə.\n...İsveç əsilli üç qardaş idilər. O vaxt çar Rusiyasını silahla təmin etmək barədə müqavilələri olduğundan, qoz ağacından tüfəng qundağı üçün xammal tapmaq üçün Azərbaycana gəlmişdilər. Bunun sərfəli olmadığını görüb geri qayıdarkən yolları Bakıdan düşür. Burada neft çıxdığını görən qardaşlardan biri bu barədə teleqrafla digər qardaşlarını xəbərdar edir. Hər şey beləcə başlayır. 1879-cu ildən Nobel qardaşları Bakıda Səhmdar Cəmiyyət yaradırlar. Əsas sahibkarları da elə özləri olurlar. O zaman primitiv inkişaf mərhələsini yaşayan neft\nsənayesinə ən yeni texnologiyaları tətbiq edirlər. Məhz Nobellər neftin daşınması üçün dünyada ilk dəfə buxarla işləyən neft tankerindən istifadəyə başlayırlar, Qafqazda ilk neft borusunu çəkirlər. Bu və digər yeniliklər sayəsində Bakı dünyanın nefti ən mütərəqqi üsullarla nəql edən qabaqcıl mərkəzlərindən birinə çevrildi...\nNobel mükafatı isə Nobel qardaşlarının sonbeşiyi olan Alfredin 27 noyabr 1895-ci ildə yazdığı vəsiyyətnaməsinə əsasən təsis edilib. Vəsiyyətinə uyğun olaraq, onun bütün daşınan və daşınmaz əmlakı satılıb və yığılan kapital etibarlı bir bankda yerləşdirilib. Əmanətlərdən gələn gəlirlər xüsusi fond tərəfindən 1901-ci ildən etibarən\nbəşəriyyət qarşısında böyük xidmətlər göstərən şəxslərə mükafat verilməsinə sərf olunur. Nobelin vəsiyyətnaməsinə əsasən, bank faizləri beş bərabər hissəyə bölünür və fizika, kimya, fiziologiya və təbabət sahələrində mühüm kəşflərə, ən sanballı ədəbi-bədii əsərlərə, habelə sülhün bərqərar olunmasında, qorunub-saxlanmasında müstəsna xidmətlərə görə mükafat fonduna ayrılır. Bir sahədə də Nobel mükafatı təsis olunub ki, bu da onun vəsiyyətində göstərilməyib. Bu, 1969-cu ildə İsveç Dövlət Bankının təşəbbüsü ilə təsis olunmuş iqtisadiyyat üzrə Nobel mükafatıdır. Amma bu mükafatın da statusu o biri sahələrdə verilən Nobel mükafatları ilə eynidir.


Tahir Kərimov Salyandakı villasını neçiyə satır? Qalmaqallı veriliş bağlandı – VİDEO Xarici kantorlara giriş qadağan edilir – P Müəllimlərin əməkhaqqı artırılacaq – RƏSMİ Azay Quliyev şikayətləri dinlədi – FOTO General Çovdarovın şok mesajı:”Polkovniki Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y Türkiyədə baş verən itkilərlə bağlı son rəqəmlər – 194 nəfər ölüb\n16 İyul 2016 / 12:56 / Baxış sayı: 2145 Türkiyə Silahlı Qüvvələri Baş Qərargahının rəis müavini, ordu generalı Ümit Dündar hərbi çevrilişə cəhdlə bağlı açıqlama verib.\n“Qafqazinfo”nun Türkiyə mediasına istinadən verdiyi xəbərə görə, 1-ci Ordu Komandiri orgeneral Ümit Dündar dünən gecə baş verən hadisə zamanı 90 nəfərin şəhid olduğunu deyib: “1563 əsgər saxlanılıb, 104 nəfər isə atışmalar zamanı ölü olaraq ələ keçirilib. Paralel dövlət qurulmasını ordumuzdan təmizləməyə qərarlıyıq”.\nOrdu rəhbərinin vəkili bu çevrilişə cəhdin Türkiyə Silahlı Qüvvələrinin içində təşkilatlanmış olan bir qrup əsgər tərəfindən edildiyini bildirib: “Türkiyə çevriliş dövrünü bir daha açılmamaq üzrə başa vurdu. 41 polis, 2 əsgər və 47 mülki şəxs şəhid oldu. Ankarada general-mayor Sadıl Koroğlu başda olmaqda 1563 əsgər həbs edildi. Türkiyə demokratiyaya bağlı olduğunu bütün dünyaya göstərdi. Türkiyə Silahlı Qüvvələri millətin əmrində olan bir qurum olaraq fəaliyyətinə davam edəcək. Bütün siyasi partiyalara da təşəkkür edirik”.